
PDR y Andin Bikker ta distancia nan mes di sr. Alonso Tromp 

Despues cu Alonso Tromp NO a 
haya siguransa di number riba 
lista di POR, e kier bruha tera 



FOR di 2016 sr. Alonso Tromp tabata e prome pa haci e asercamento pa sondea un 
union di forsa entre sr. Otmar Oduber y sr. Andin Bildcer. 

Na november 2016 el a bolbe acerca y a reuni varios biaha cu conseheronan di Otmar 
Oduber. Varios ruenion a tuma lugar na su cas y e texto di e protocol E Forsa Nobo 
a wordo trata y conclui na su cas den presencia di sr. Otmar Oduber. 

Despues cu e NO a haya un siguransa cu e tabata lcier riba numerahe riba lista di 
POR, no obstante cu desde 2013 e no a profila su mes den politica mas, 
Alonso Tromp a rabia y dicidi di uni cu opositornan di PDR pa purba 
bruha tera cu un wega di statuut. 

El a lubida cu stotuut to wordo dirigi dor 
di principionon di buena fe den cuol 
principionon to oncro den orticulo 17. 


Ademas statutonan ta algo interno y semper por wordo adapta 
na situacion nobo, cual lo bay tuma lugar tambe si ta necesario. 
Te asina cu por a checlc sr. Tromp nunca aplica pa bira miem- 
bro di PDR y nunca no paga contribucion tampoco! 

Pesey pa medio di abogado a manda informa sr. Alonso 
Tromp recordando e pakico a dicidi di bay un cooperacion 
den e Plataforma Forsa Nobo, di cual e mes tabata un actor 
principal y cu e no ta miembro di PDR y tampoco cu e no tin 
ningun tipo di autoridad pa representa PDR. 

Na mes momento ta tene personalmente responsabel tambe. 

Ta di lamenta cu sr. Alonso Tromp visiblemente a cay den wega 
di opositornan djis pasobra e no a haya su kier. 


En todo caso serca PDR e no tin nada di busca y e no ta lceri tampoco 
y mas bien su presencia tabata wordo tolera desde cu na 2014 el a 
agredi un candidato den sede di partido y a falta lider respet. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com www.facebook.com/awemainta 583-1400 á 583-1444 


V J 

Referiendo na creacion di un y/ areglo di conflicto" 

## Mi no por imaginami cu awor cu nos 
t # asina serca, cu nos no por realis # e ## 

Drs. Rene Herde na palabra 



DOS CONCEPTO 

Aworald tin dos concepto pa un “areglo di conflicto” riba mesa. 
Un di Minister di Asunto di Reino di Hulanda sr. Ronald 
Plasterk. 

Y uno di e Parlamentonan di Aruba, Corsou y Hulanda. 

Na final lo mester yega na un ley pa un areglo pa henter 
Reino. 

Esey lo sosode den Parlamento Hulandes na momento 
di e debate riba esaki. Aworaki ta spera cu tur dos 
concepto wordo mand’a pa Raad van State pa haya 
conseho. Pero esaki no lo bin cla prome cu eleccion 
na Hulanda na maart awor. 


OPTIMISTA 

Rene Herde’ ta keda optimista pa creacion di un 
“areglo di conflicto” e aña aki mes. 

Rene Herde’: “Nos a yega hopi leu hunto. Nos 
a hasta describi y acorda hunto con e areglo di 
conflicto mester ta. 

Loke falta ta un fecha pa trata y aproba esaki den 
Parlamento Hulandes. E cos aki ta mucho impor- 
tante pa nos y pa relacionnan den Reino. 

Nos tin mucho tempo ta traha riba dje. 


“TABATA di spera. E tema di un ley di Reino pa crea un “areglo 
di conflicto” p’e 4 paisnan di Reino, a wordo trata durante di e 
reunionnan di Tri-Partite entre Parlamentonan di Aruba, Corsou 
y Sint Maarten, y tambe den e reunionnan di IPKO cu Parlamen- 
tarionan di Hulanda aserca”, segun drs. Rene (Baba) Herde. 

MAS LAAT DEN 2017 

E meta y speransa di Parlamentonan di Aruba, Corsou y Sint 
Maarten tabata, cu lo por a trata un concepto di ley di Reino den 
Parlamento di Hulanda prome cu eleccion na Hulanda na maart 
e aña aki. 

Durante di e reunionnan siman pasa a sali na cla cu no ta bay logra 
bin cla cu e ley y trata esaki den Tweede Kamer di Hulanda prome 
cu eleccion na maart. 

Rene Herde’: “Nos ta desapunta. Nos a bisa nos coleganan di Hu- 
landa esey. Nos tin mas cu 6 aña y mey ta traha riba e tema aki cu 
ta poni den Statuto di Reino for di 1954. 

Nos ta lamenta cu nos no lo trata esaki cu e Parlamento actual di 
Hulanda, cu a traha hunto cu nos riba e tema aki. 

Aña pasa nos a hasta yega na un acuerdo di kico mester bin den 
e ley y con e mester funciona. E ley no ta bay yega Parlamento 
prome cu eleccion, pasobra ta awor numa Minister Ronald Plasterk 
a manda pidi conseho di Raad van State, riba su concepto di e ley. 
Lo dura por lo menos tres luna pa haya e conseho. Kier men cu ta 
te despues di eleccion na Hulanda cu lo por trata un concepto di 
ley den Parlamento Hulandes (=Tweede Kamer)”. 


Defunto amigo Mito Croes a hunga un rol masha importante for 
di añanan 90 den esaki. E1 a describi den amplitud y detaye dicon 
mester bin na un areglo asina y con e mester funciona. 

E “areglo di conflicto” ta importante pa evita cu diferencianan di 
opinion entre Gobiernonan di nos paisnan di Reino, bira conflic- 
tonan manera nos a wak sosode mucho hopi e ultimo añanan. 
Esaki a daña relacionnan entre e 4 paisnan di Reino y a causa 
desconfiansa y resistencia inecesariamente. 


Mi no por imagina mi cu awor cu nos t’asina serca di crea un areglo, 
cu nos no por realis’e. Mi ta convenci, cu e sosten di coleganan di 

Hulanda, e aña aki ainda - cu un 
Parlamento nobo despues 
di eleccion na Hulanda 
y cu un Gobierno nobo 
- nos lo por crea e 
areglo di conflicto aki 
mas laat e aña aki.” 
Asina Rene Herde’ a 
finalisa riba e tema 
aki. 

Na clausura di reunionnan Inter-Parlamentario na Corsou 

Nos tin mas en comun cu e impresion 
cu diferencianan di opinion ta crea 

Di acuerdo cu Rene Herde' 


“NOS tin mas en comun. Nos ta di acuerdo riba mas cos - con 
nos paisnan mester ta organisa, kico e calidad di bida di nos hen- 
denan mester ta - cu e diferencianan cu tin biaha sa resalta y crea 
e impresion cu ta bay mes nos mester bay for di otro.” 

Asina Rene Herde’, presidente di e Comision di Asuntonan di Ex- 
terior y Ausntonan di Reino a bisa durante di e rueda di prensa cu 
a tene na Corsou na final di e reunionnan entre e cuater paisnan 
di Reino siman pasa. 

REINO IDEAL 

“Durante di e reunionnan entre Parlamentonan di Aruba, Corsou, 
Sint Maarten y Hulanda, a tene un sesion di discusion riba con nos 
Reino por ta si nos mes por a trah’e. Den un ambiente habri Parla- 
mentarionan a debati riba con e Reino lo por ta si nos por a trah’e 
idealmente. Rene Herde’ a papia di e conclusion di e sesion ey. 

“Den e discusion ey bo a ripara cu un cantidad di idea, pensam- 
ento, plan y deseo a bini dilanti, pa elimina cosnan cu nos tur ta 
sinti cu no ta bon. Y pa crea cosnan cu lo haci e Reino uno mas 
bunita. E conclusion cu bo por saca di e discusion aki ta, cu apesar 
di diferencianan di opinion cu tin, nos tin mas en comun, nos ta 
di acuerdo riba mas cos, con nos paisnan mester ta organisa, kico 
e calidad di bida di nos hendenan mester ta, cu e diferencianan cu 
tin biaha sa resalta y ta crea e impresion cu ta bay mes nos mester 
bay for di otro. 

Ami a sali for di e discucion ey cu optimismo pa e futuro di Reino. 
Mi a tende otro miembornan di tur cuater Parlamento bisa exacta- 



mente esey”, Rene Herde’ ta splica. 

CAMBIO 

Rene Herde’ a duna un impresion di discusion riba e “Reino Ideal” 
manera e a wordo discuti. 

“E Reino aki, kisas cu cambionan, por ta cu elementonan cu t’ey 
mucho tempo y cu lo cambia. 

Cu elementonan nobo. E Reino aki tin un bon futuro hunto. 
Anto esey den un mundo cu bo ta wak cosnan ta cay for di otro 
en bes di bini hunto. 

Nos ta convenci cu ta net dor di uni forsa, di traha hunto, cu 
pueblonan di tur nos paisnan di Reino en berdad por tin un miho 
futuro”, Rene Herde’ a duna di conoce. 


Pa 2020 

Aruba lo tin 4 mil kamber extra pa 

acomodacion turistico 

Pero no ta bisa cu esaki lo nifica 1 2 empleado adicionaI 


DEN Amigoe di diasabra ultimo, por a tuma nota di un articulo 
cu ta bisa cu apesar di un moratorio, expresa den un mocion, asina 
mes Aruba di acuerdo cu algun plan pa ehecuta, lo tin pa aña 2020 
4 mil kamber adicional pa acomodacion turistico. 

E 4 mil kambernan ald ta reparti den como 20 proyecto hotelero, 
cu lo tin na Savaneta, Bubali, Palm Beach, Eagle Beach, pa no 
menciona esnan cu ta interesa ainda na San Nicolas y alrededor 
di Aeropuerto. 

E 4 mil kambernan ta reparti 3 mil na kamber di hotel, 726 na 


kamber all inclusive y 323 condominium y 95 loke nos conoce 
como townhouses, cu ta tipo villas, cu falta pa ser construi. 

Loke no ta ser menciona, pero segun raport di pasado, ta papia cu pa 
cada kamber, mester di 3 empleado, loke nifica si ta papia di 4 mil 
kamber adicional, lo kier men, cu nos mester tin 12 mil empleado. 
Na Aruba, no tin tanto hende pa traha, loke nifica cu mester bay 
sigui na importa di afo. Tin tanto “cama para tanta gente”? 
Siendo cu for di 2010 Parlamento a aproba mocion pa pone mora- 
torio na mas kamber di hotel, pero aki por mira cu ningun dia e 
moratorio aki tabata vigente. 

Construyendo Progreso 

Minisler Paul Croes ta aumenta control 
di ley di trabou den sector Horeca 


MINISTER Paul Croes a an- 
uncia e siman cu a pasa cu lo 
aumenta control rib’e sector di 
Hotel, Restaurants y Cafe’s pa 
locual ta cumplimento di nos 
leynan di trabou. 

Ta trata di un control riba 
salario, contrato, dianan 
di vakantie y varios otro 
aspectonan di nos leynan 
di trabou cu mester cumpli 
cu nan. 

Tambe Minister Paul 
Croes a tuma e decision di 
reenforsa e control hunto 
cu otro instancianan di 
Gobierno riba e ilegalidad 
di personal den e sector. 

“Nos comunidad lo nota 
presencia di nos inspec- 
tornan den e sector men- 


ciona p’asina garantisa cumplimento di nos 
leynan di trabou y tambe leynan di admision 
y estadia. 

E decision aki ta basa riba varios critica y 
preocupacion cu ta reina bou di trahadornan 
di e sector di horeca. Mi kier garantisa cada 
trahador cu nan derechonan mester wordo 
respeta”, asina Minister di Trabou drs. Paul 
Croes a mustra. 

Departamento di Trabou cu su departamento 
di Inspeccion ta encarga cu e sondeo y control 
aki. Minister Paul Croes a tuma contacto cu 
e hefe di e departamento aki p’asina motiva 
e decision aki na bienestar di e trahadornan 
den e sector. 

“Nos tin leynan di trabou cu ta brinda 
derechonan na trahadornan den tur sector y 
mi tarea como Minister di Trabou ta percura 
pa e cumplimento di esakinan”, Minister Paul 
Croes a agrega. 



Bo ta cla pa un auto nobo? 

Ata bo oportunidad, cu un prestamo di auto di Banco di Caribe esaki por bira realidad! 

^ Interes: 7% (7.1%APR) 

Seguro atwctivo 

Campaña ta termina dia 13 di april 2017 


BANCO 01 CARIBE 
Bcmking Together 


Banco di Canbe Aruba N.V. ta teserva e detecho di cobra ur penatty fee di 18% p.a. riba e saldo di e pnestamo den caso cu e pago no wordo had na lempo. Ta obligatorw pa sera un seguro di autocu Banco di Caribe Aruba N.V, como benefidario. Un seguro 
di risico la oWigatorio cu di Banco di Caribe Aaiba N.V. como beneficiario. Gastonan di adminislracion ta apficabel. Mester infocma Banoo di Caribe Aruba N.V. por escrito den caso cu kier canoela e prestamo prome cu e fecha original di vencemento. E carta 
mestef ta den poderdi Banco 90 dia profne cu e fecha cu ta desea di cancela e prestamo. E 90 dta ta bay den efecto riba e dia cu Banco ridbi e carta. Den caso cu no cumpli cu e exigenda aki Banco di Caribe Aruba NI.V. ta reserva e derecho di oobra un boet 
di 3 luna di interes. E promocion aki ta valido te cu dia 13 di april. 2017. E inteiss pa prestamo perscnal despoes di campafia ta bira 12% (12,18% APR) p.a, Banoo di Caribe Aruba N.V ta reseiva su derecho di apcobarion, Qrdicionnan genersd lo keda aplicabel. 

Guillfred Besaril (MEP): 

"Reunion Tripartite na Corsou cu un 
agenda bastante extenso" 


DIALUNA 9 di januari 2017 a tuma lugar 
un Reunion Tripartite entre e Parlamen- 
tonan di Aruba, Corsou y Sint Maarten. 
Parlamentario señor Guillfred Besaril con- 
huntamente cu señores Juan (Ady) Thijsen 
y Chris Romero, a representa fraccion di 
partido MEP den e delegacion Arubano. 

Sr. Besaril a declara lo siguiente riba e desa- 
royo di e reunion. 

“Durante e siman tras di lomba a tuma lugar 
un reunion Tripartite entre Parlamentonan 
di Aruba, Corsou y St. Maarten. 

E Tripartite aki ta di suma importancia p’e 
intercambio y desaroyo di e tres paisnan di 
Caribe Hulandes alabes e ta un momento 
di preparacion prome cu e reunionnan den 
cuadro di e Interparlamentair Koninlcrijks- 
overleg (IPKO). 

Durante e reunion aki a toca varios topico 
di interes comun manera e.o. enseñansa, 
e situacion na nos pais bisiña Venezuela, 
introduccion di castigo minimo y oportu- 
nidadnan economico entre e paisnan den 
Reino Hulandes Caribense. 

Riba agenda tambe tabatin algun topico cu 
ya pa algun tempo caba ta den discusion 
entre e diferente paisnan por ehempel e 
geschillenregeling y cuido medico”. 

Sr. Besaril a duna di compronde cu su en- 
foque tabata primordialmente riba e intro- 
duccion di castigo minimo, pues pa duna 
na conoce cua te delitonan specificamente 
y e motibo cu a impulsa e pensamento di 


un posibel introduccion di castigo minimo 
den nos codigo penal. 

Sr. Besaril a sigue elabora: “Comunidad 
Arubano ta preocupa y disgusta cu e sistema 
actual di castigonan cu ta wordo aplica den 
p.e. casonan di maltrato y abuso contra 
mucha, maltrato y abuso domestico y cri- 
mennan violento (manera atraco). 

Ta p’e motibo aki nos a sinti cu tabata di vi- 
tal importancia pa scucha di nos rumannan 
den Reino ldco ta nan situacion y pensam- 
ento riba e punto aki. 

Ademas a probecha di e plataforma pa 
comparti e preocupacion di nos fraccion pa 
loke ta e circulacion alarmante di arma di 
candela na Aruba”. 

Un tema cu sr. Besaril y demas miembronan 
di e delegacion Arubano a elabora extensam- 
ente riba dje, ta e situacion di conectividad 
entre e islanan. 

Tin un solo aerolinea cu ta bula y conecta 
e diferente islanan den Caribe Hulandes cu 
otro, pero dicho aerolinea ta pasando den 
temponan sumamente dificil. 

“Ta importante pa percura p’e islanan tin 
un bon conexion cu otro. No solamente p’e 
parti economico, sino tambe p’e parti social 
familiar cu semper a existi entre e islanan. 

Hopi di nos na Aruba tin famia cu ta biba 
riba e diferente islanan. Ta p’esey e ta 
importante p’e servicio keda garan- 
tisa. Ademas di garantisa e ser- / 

vicio mester mehore 
tambe! 

E retrasonan ab- 
surdo cu tin den 
actualidad mes- 
ter stop, ya cu 


e ta causando dañonan ireversibel. 

A para bira masha normal cu un biahe di 
15 minuut, ta termina den un odisea desa- 
gradabel di entre 3 pa 6 ora prome cu por 
bula y yega e destinacion final. 

Motibo suficiente pa propone na sondea 
e posibilidad pa un tipo di “City Hopper” 
entre e diferente islanan pa di e forma ey 
garantisa e conectividad y na mes momento 
stimula competencia sano cu na final mester 
por conduci na un mehoracion di e servicio 
actual. 

E politiconan na final di e reunion Tripartite 
tabata unanime riba e punto cu e reunion- 
nan entre e islanan mester sosode cu mas 
frecuencia y no solamente den cuadro di 
IPKO. 

Tin hopi posibilidad interesante riba dife- 
rente tereno p’e islanan y ta danki n’e tipo 
di reunionnan aki nos ta realisa cua te opor- 
tunidadnan concretamente y nan emberga- 
dura” Guilfred Besaril a termina. 

CAfttin duda cu Gobierno 

lo por logra e norma di deficit pa 201 7 

A duna 
Gobierno 
2 siman di 
tempo pa 
haya un 
reaccion 


ORA cu lesa e comentario di e Colegio di Supervi- 
sion Financiero di Aruba, CAft, bo ta haya e impre- 
sion cu nan ta busca tur caminda cu por tin un eror 
den presupuesto di Aruba, pa haci nan remarkenan. 
Awor den un carta na Minister di Finanza, Angel 
Bermudez, CAft ta duna di conoce cu nan tin duda y 
sigur nan no ta convenci cu Gobierno lo logra cumpli 
cu e deficit di 0.5% di e BBP (Producto Bruto di pais 
Aruba), manera stipula den presupuesto 2017. 

Loke ta causa e duda aki, ta cu tin algun punto fun- 
damental, cu CAft ta bisa di no ta suficientemente 
informa, cu ta motibo cu CAft a duna Gobierno 2 
siman di tempo pa reacciona riba nan observacionnan 
haci. 

For di seno di Gobierno, nan no ta nada contento cu 
e observacionnan haci. Manera nos por a tende un 
reaccion, si CAft ta kere cu nan t’asina bon, anto bin 
sinta riba stul di Gobierno y haci’e mihor. 

For di momento di instalacion di CAft, Gobierno no a 
sostene e pensamento aki y tabata sa cu CAft lo con- 
trola lo den detaye e maneho financiero di Gobierno. 

CAft ta haya cu Gobierno no ta hayando na entrada di 
p.e. Loonbelasting, manera Gobierno mes ta predeci, 
igualmente tin un reduccion den cobranza di BBO, 
pero pa loke t’e sistema VAS, cu a lceda introduce pa 
cobra Winstbelasting, a duna den principio un reac- 
cion positivo, pero pa 2017, CAft no ta mira cu e ta 
uno realistico manera Gobierno a pint’e. 

Pa loke t’e impacto spera cu re-apertura di e refineria, 
CAft tin su dudanan, debi na falta di claridad pa cu e 
propio refineria, cu te ainda no a habri su portanan. 
Pesey CAft kier haya un reaccion di Gobierno prome 
cu dia 26 awor, unda mester tin claridad riba e en- 
tradanan cu Gobierno ta spera di haya pa su presu- 
puesto. 



Dear Community of Aruba, 

It is hard to put into words the thanks we would like to give for all the thoughtfulness, sympathy 
and comfort you have given us during this difficult time. Your kindness and attention meant a lot 
to me and my family. We are very grateful for your support and we treasure your friendship. 

Thankyou and kindest regards, 

Chicu Capriles and family. 

Construyendo Progreso 

Lo laga haci un 
investigac on riba 
contratonan cu 
mus iconan den 
sector di hotel 

Minister Paul Croes 
a declara 



Qualil'y producls & (|uality services donc by Quality teclinicians 



/nnovotion never fe/t so good. 



For all your AIR CONDITIONING & 
REFRIGERATION needs: 


% 

o 


IMSTALLATIOMS & REPAIRS 
MAINTENANCE 

PARTS 


BRK € 


We offer SERVICES for: 

SPLIT IJNITS 
VRF-SYSTEMS 
CEMTRAL-SYSTEfiVIS 
WALK-LV COOLERS 
ICE-MAKERS 



O ft' 





CAYA ERNESTO PETRONIA 45- 5882860/5633766- fertecnv_mfer0ouUook.com/ fertecnvCOhot-mail.com 


“SEGURIDAD laboral, un entrada continuo y 
un situacion financiero stabil ta meta di e decision 
aki. Nos musiconan merece wordo trata cu respet y 
dignidad pa locual nan ta nifica pa nos pais y nos 
bishitantenan”, Minister Paul Croes a expresa. 

Despues di algun combersacion cu musiconan cu ta 
toca y entretene bishitantenan den sector di Hotel, 
restaurants y Cafe’s (HORECA) Minister Paul Croes 
encarga cu e cartera di trabou a dicidi di lo haci inves- 
tigacion y analisis rib’e contratonan cu musiconan cu 
ta toca tin. Aparentemente e trato no ta uno husto y 
pa es motibo lo haci lo posibel pa corigi esaki. 

“Mi a tuma nota di e situacion cu musiconan ta biba 
aden y sigur nos lo atende esaki. Ta trata di person- 
anan cu ta contribui na e experiencia di nos bishitan- 
tenan nos isla. Ta artistanan cu merece un seguridad 
di trabou y esaki mi a instrui departamento di trabou 
sondea pami”, Minister Paul Croes a anuncia. 

Despues di un reunion tambe cu Parlamentario sr. Jef- 
frey Kelly unda e preocupacion a wordo treci dilanti 
Minister Paul Croes a informe cu e investigacion ta 
wordo ehecuta. 

Tambe e decision aki ta a base di un mocion di Parla- 
mento di Aruba riba e seguridad laboral di musiconan 
den e sector di Hotel, restaurants y Cafe’s. 
Departamento di Trabou ta encarga cu e investigacion 
aki y lo presenta resultado di esaki dentro di poco 
na Minister. 

Parlamentario Clarisca Velasquez (AVP): 

Fraccion di AVP a 
haya update riba 
Green Corridor 


“PA tur esnan cu ta biba pariba di brug por aprecia tur 
dia e trabaonan rib’e proyecto di Green Corridor. Y por 
nota tambe cu e trabaonan ta avansando. Fraccion di AVP 
a sinta cu DOW recientemente y tur otro partido cu ta 
envolvi cu e trabaonan di Green Corridor”, Parlamentario 
Velasquez ta splica. 

“Informacionnan hopi importante pa informa nos comu- 
nidad cu e trabaonan di Green Corridor ta avansando 
segun schedule. Algun parti di e trabaonan a cay un poco 
atras di e schedule dor cu a encontra trabao no premira 
di utilidad cu a tarda e trabaonan. 

Esakinan ta na e parti zuid na Savaneta banda di lama. 
Y tambe e trabaonan na Pos Chikito a wordo a wordo 
stroba pa e cantidad di awacero cu a cay utimo siman- 
nan. Tur trabao ta wordo supervisa pa e profesionalnan 
di DOW y tambe pa e ingenieronan di e compania CIC”, 
segun e Parlamentario. 

“Pa tur e politiconan di MEP cu cada bes ta papia cos 
negativo bay informa boso mes prome cu papia bobedad 
rib’e proyecto di Green Corridor. Trabao ta bayendo 
segun schedule y ta premira cu mayoria parti di e trabao 
lo finalisa 14 di augustus 2017 y e restonan lo finalisa 
14 di december 2017”, el a mustra. 



“Por a tuma nota tambe cu e caminda di Green Corridor 
mes completo for di aeropuerto te Weg Fontein no a sufri 
ningun daño di e cantidad di awa cu a cay recientemente. 
Ta e pida asfalta basha pa crea e detour na Seroe Tijshi 
a haya un buraco diaranson cu a pasa, pero esey no ta 
Green Corridor mes. 

E caminda traha nobo di Green Corridor mes ta bon bon 
traha pasobra e no a sufri ningun daño di e cantidad di 
awa cu a basha recientemente. E Green Corridor a pasa 
su prome test cu exito for di tantisimo awa cu a cay a 
keda na Aruba a keda fuerte y bon”, Parlamentario 
Velasquez a duna di conoce. 


i 



/ / 

/ 

Parlamentario Glenbert Croes (MEP): 

Gobierno di MEP lo revoco e 
perm sonon di PDV Montenimiento 
po protege nos controtistonon locol 


“NA comienso di e siman aki mi a ricibi 
e informacion cu e filial di PDVSA, PDV 
Mantenimiento a solicita na aña 2015 pa 
establece na Aruba. Ayera ta prome biaha 
cu mi ta wordo poni na altura di e hecho 
aki cual partido MEP ta condena energica- 
mente. 

Partido MEP den un forma categorico kier 
laga sa: PDV Mantenimiento no ta fit den 
e vision di cooperacion entre Venezuela y 
Aruba riba e tereno di refineria cu mester 
ta un “ganar - ganar” pa ambos pueblo”, 
segun Glenbert Croes den un declaracion 
hopi fuerte. 

Te awor PDVSA Citgo ta opera e refineria y 
tin un compania so diki-dild ligá na un Min- 
ister di AVP cu ta hayando tur e trabaonan 
di sub-contratista den Citgo Aruba. Esaki 
no ta aceptable y nos pueblo no ta traga e 
situacion aki mas pasobra ta tur contratista 
local mester haya un oportunidad husto. 
Riba dje nos a compronde cu e compania 


di Portugal di Scaffold ta wordo presiona 
pa traha cu e mesun compania ald dild-diki 
liga na un Minister di AVP, mientras cu tin 
10 contratista local cu por haci e trabao aki. 
Inaceptable. 

Pa loke ta PDV Mantenimiento, semper for 
di tempo di Lago, Coastal, E1 Paso y Valero 
nan tabatin un Departamento di Manteni- 
mento, pero ta contratistanan local a haci e 
trabao di mantenimento di e refineria y na 
Aruba den transcurso di tempo tin varios 
compania local cu a bira sumamente capaz 
pa haci e trabao aki di mantenimento a 
“plena cabalidad”, segun Glenbert Croes. 

E pregunta categorico cu ta keda pa haci ta: 
Con por ta cu Gabinete Mike Eman 2 ta 
coopera y ta otorga e permisonan na PDV 
Mantenimiento, mientras cu Gobierno di 
AVP sa cu tin suficiente contratista cu sufi- 
ciente capacidad pa haci e trabao aki? 

E contesta ta: AVP, Gabinete Mike Eman 2 



y e 4 Ministronan ta duna PDVSA Citgo tur 
tur tur cos siempre y cuando nan interesnan 
personal wordo recompensa den e refineria. 
E interes personal di e 4 Minstronan di AVP 
pa nan ta mas importante cu e interes di 
tur e trahadornan local wardando pa tra- 
bao, ta mas importante cu e interes di tur 
e contratistanan local wardando pa trabao. 

Partido MEP no ta tolera e situacion aki 
pesey nos a drenta fase di alerta previo bay 
den accion ora cero atrobe, segun Glenbert 
Croes. 


Mitsubishi Lancer ta dal 
contra palo di luz y bolter 


DIASABRA anochi, alrededor di 7’or, un accidente 
serio a sosode pazuid di Sun Plaza. Esaki tabata casi 
simultaneo cu un atraco cu a tuma luga na La Estrella. 

Pa un motibo of otro, e chauffeur di un Mitsubishi 
Lancer a perde control di su auto y baha caminda na 
man drechi pa dal contra un palo di luz. E impacto 
tabata asina fuerte cu e Lancer a bolter y keda cu tur 
cuater tire den laira. E chauffeur a keda pega den e 
auto, pa cual a notifica unidadnan concerni pa asisti 
den e caso. 

Unidad policial a logra saca e chauffeur for di e auto, 
mientras paramediconan di ambulance a atende cu 
ne prome cu transport’e pa Hospital. E daño material 
tabata bastante. 

Parlamentario Clarisca Velasquez (AVP): 

Hopi contrat stanan local 
a haya trabao pa traha 
riba Green Corridor 


“DURANTE e update di DOW y tur otro partido 
cu ta envolvi den e trabaonan di Green Corridor a haya 
informacion rib’e subcontratistanan cu ta trahando rib’e 
Green Corridor. 

Y tur esnan cu ta biba pariba y ta core e ruta tur dia por 
mira cu ta contratistanan local ta trahando riba Green 
Corridor. Esaki ta duna satisfaccion, pasobra ta nos lo- 
calnan ta haya trabao cu e proyecto ald”, Parlamentario 
Velasquez a splica. 


“Esey ta tuma masha na malo ora bo ta tende con MEP 
ta critica e proyecto aki. Nan no ta realisa cu ta nos 
hendenan cu ta traha pa nan pan tur dia rib’e proyecto 
aki nan ta ofende. 

Ta hopi contratistanan local ta trahando rib’e proyecto 
ald di Green Corridor. 

Tur dia nos tur cu ta biba pariba y cu ta observa cu ta 
nos hendenan ta trahando rib’e proyecto ald tayena nos 
cu hopi satisfaccion cu nos hendenan ta haya trabao”, e 
Parlamentario a expresa. 


“Nos ta hopi orguyoso cu un proyecto asina grandi nos 
mes hendenan ta trahando riba dj’e. 

Y DOW a informa fraccion di AVP cu e trabaonan ta bay 
bon y segun schedule apesar di e cantidad di awa cu a 
yobe recientemente”, Parlamentario Velasquez a conclui. 




























































12 


AWEMainta Dialuna, 16 Januari 2017 


Parlamentario Clarisca Velasquez (AVP): 

Savcmeta atencion! 



“DURANTE e reunion 
cu DOW rib’e update di 
e proyecto di Green Cor- 
ridor a informa fraccion 
di AVP cu pronto e parti 
pazuid di Savaneta banda 
di lama su haya su capa di 
asfalt. 

E parti aki di e proyecto 
di Green Corridor a con- 
fronta un retraso chikito 
dor cu a topa cu problema 
cu utilidad bou tera e parti 
di caminda aki cu no a 
premira. 

P’esey ainda e parti di 
caminda ald no a haya as- 
falt”, segun Parlamentario 
Velasquez. 

“Pero pronto e parti aki 
di caminda na Savaneta 
banda di pazuid lo haya su 
asfalt. Y tambe kier a infor- 
ma nos conciudadanonan 
na Savaneta cu e parti di 
santo y resto di asfalt y 
sushi cu ta deponi na Sava- 
neta bandi di lama pazuid 
di veld di Undesa DOW y 
e partidonan envolvi den 
e proyecto Green Corri- 
dor a informa cu esaki ta 
temporal deponi eynan y 
cu e sushinan aki lo wordo 
recogi prome cu e proyecto 
termina”, e Parlamentario 
a duna di conoce. 

Esaki ta pa informa nos 
hendenan na Savaneta 
di esaki. Esaki a wordo 
puntra explicitamente pa 
Parlamentario Clarisca 
Velasquez cu ta preocupa 
cu e sushinan deponi na e 
parti aki di Savaneta. Pero 
a keda satisfecho di tende 
cu e sushinan akinan lo 
wordo recogi prome cu e 
proyecto termina. 

Prome Minister Eman y Minister Arends 

A firma dos decreto ministerial pa realisacion 
di metanan sostenibel di Nacionnan Uni 



DURANTE un cer- 
emonia diahuebs merdia, 
Prome Minister Mike 
Eman hunto cu Minister 
di Asunto Economico 
Richard Arends a firma 
dos Decreto Ministerial 
pa forma dos comision 
cu lo bay traha riba e 
“Sustainable Develop- 
ment Goals”, metanan 
pa desaroyo sostenibel, 
inicia dor di Nacionnan 
Uni pa cumpli cu nan pa 
2025. 

Ta trata aki di 17 punto 
cu paisnan mester traha 
riba nan pa cumpli cu 
nan na bienestar di hu- 
manidad y alabes conser- 
va y proteha planeta tera. 
Esaki tabata un protocol 
cu a wordo firma aña 
pasa dor di pais Aruba 
na Paris, dor di Minister 
Benny Sevinger. 

Aruba den e proceso pa 
duna contenido na meta- 
nan di sostenibilidad 
ya caba ta wordo poni 
como ehempel dor di 
Nacionnan Uni. 

E decretonan firma taba- 
ta pa instala dos grupo di 


trabou pa di e forma aki 
sigura e maneho cu mes- 
ter hiba pa logra imple- 
mentacion di tur e meta- 
nan di sostenibilidad, 
treciendo un progreso 
grandi pa pais Aruba 
tambe. 

E prome grupo di trabou 
instala ta bay traha riba 
e maneho, mientras cu e 
otro grupo ta bay concen- 
tra riba acumulacion di 
dato y estadisticanan pa 


monitorea e progreso di 
Aruba den logra e meta- 
nan di SDG. 

E gruponan ald lo bay tin 
encuentro cu diferente 
organisacion no-Guber- 
namental pa forma parti 
di e proceso pa traha riba 
e prioridadnan cu mes- 
ter wordo poni pa logra 
cumpli cu e metanan di 
SDG. 

For dia 30 januari te cu 
3 februari lo bay tin sesi- 


onnan cu sector publico, 
NGO’nan y sector priva, 
unda ta splica nan kico ta 
SDG, pakico nan ta sirbi 
y di con ta importante 
pa Aruba cumpli cu e 
metanan ald. 

Den transcurso di aña lo 
tin delegacionnan di Na- 
cionnan Uni bishitando 
Aruba pa mira con ta 
avansando riba e tereno 
aki. 


Metanan sostenibel ta 
algo cu Prome Minister 
Mike Eman y su Gabi- 
nete a bin ta trahando 
riba nan desde aña 2009. 
T’e perseverancia di e 
mandatario aki a logra 
cu awendia e isla chikito 
Aruba ta wordo etala 
como ehempel pa otro 
islanan, mirando e avan- 
cenan cu a logra y e 
maneho cu tin riba e 
tereno aki. 


Parlamentario Clarisca Velasquez (AVP) 

MEP ta incapaz y floho pa traha y cambia 
kiesverordening lo no yuda nan tampoco 


“NUNCA den mi bida mi persona no a 
mira hende floho y incapaz pa traha manera 
e Parlamentarionan di MEP. 

Awor nan ta pensa cu cambiando e kiesveror- 
dening lo yuda nan. Nada no lo yuda hende 
floho y incapaz pa traha”, asina Clarisca 
Velasquez a cuminsa su reaccion riba de- 
claracion di e.o. Dangui Oduber, kende a 
bisa cu ainda prome cu proximo eleccion, 


kiesverordening lo ser cambia. 

“Cuminsando n’e lider kende ta incapaz y 
sin autoridad moral. E lider cu no ta tuma ac- 
cion contra su mes Parlamentarionan floho y 
cu no ta bay trabao. Pa cuminsa un politico 
mester tin disciplina, ta integro y ta ehempel 
pa nos comunidad y e tres ingredientenan 
aki e Parlamentarionan di MEP falta. 


Nan ta floho hasta pa bay trabao. Con Aruba 
por bay dilanti cu Parlamentarionan asina?? 
Con nan por representa pueblo asina?? Con 
pueblo por vota pa hendenan asina??” 

Segun Clarisca Velasquez, nan ta busca 
delaster un cos pa drecha e lista di MEP, 
mencionando yen di cos cu mester haci, 
pero tanto bal si nan no tin disciplina pa bay 
trabao nada lo no yuda. Hendenan floho ta 
dificil pa cambia. 

Loke MEP mester haci ta busca hende 
balente y disciplina pa subi nan lista y cum- 
insa na kita e lider cu no refleha integridad 
ni autoridad den wowo di nos comunidad. 

Kevin Hernandez a pidi libertad 
condicional, pero tabatin 5 paki 
di droga den su poder 


WILLEMSTAD - Diabiema Huez a dicta 
sentencia den e caso cu e detenido Kevin 
Hemandez (25 aña di edad) a entamá contra 
e decision di Minister di Husticia, kende a 
rechasá e peticion pa duna e detenido aki 
libertad condicional. 

Na nómber di Kevin Hernandez abogado 
señora mr. Alicia Blonk dia 22 di novémber 
2016 a entregá un reclamo contra e deci- 
sion di Minister di Husticia tumá dia 8 di 
novémber ultimo. 

Kevin Hernandez dia 31 di januari 2014 a 


keda condená na un castigo di prison di 5 
aña pa atraco cometi cu arma di candela. 

Si tur cos a cana corecto y sigur cu un bon 
comportacion di parti di e detenido aki lo 
el a bin na remarca pa libertad condicional. 

Pero Kevin Hernandez dia 12 di augustus 
2016 a keda gará cu un cantidad di mari- 
huana den prison. 

Ta trata di 5 paki di marihuana, loke ta 
considerá un delito, esta otro acto castigabel 
cometi pa colmo siendo den prison. 



Minister di Husticia riba recomendacion di 
conseheronan di Reclassering, pero substan- 
ciá pa dirigentenan di prison, a conclui cu 
e detenido Kevin Hernandez no por bin na 
remarca pa libertad condicional. 

Huez mr. van den Enden como tal a duna 
Ministerio di Husticia razon y Kevin Her- 
nandez lo mester sigui sinta su castigo den 
prison y Huez a bisa cu ta sigui vigilá e 
comportacion di e detenido aki despues di 
sinta dos tercera parti di su castigo pa mira 
ki otro decision lo tuma. 


Awor ta te aki 4 luna. 

Caso di asesinato na Gato a keda suspendé atrobe 


WILLEMSTAD - E acusado Gonzalo 
Riascos Tobar ta un Colombiano di 53 aña 
di edad y su caso anteriormente na vários 
ocasion a presentá den sala di Corte, pero 
cada biaha ta wanta cu tratamento di su 
caso. 

Ultimo biaha tabata 21 óctober y Huez n’e 
ocasion ey a pidi pa agregá algun detaye 
importante n’e procésverbal. 

Diabierne tratamentu di e caso a continuá, 
pero tampoco no a yega na un conclusion 
final. Mesora tabatin e observacion di abo- 
gado mr. Tjon Kwan Paw cu el a ricibi algun 
documento mucho lat. 

Huez mr. Paulides riba esaki a respondé, 
bisando cu lo cuminsá tratamento di e caso 
numa y lo wak mas aleu si e inconvenienci- 
anan constatá den e tratamento lo continuá. 

Tabata diadomingo 13 di decémber di aña 
2015 cu Polisnan a ricibi un yamada tele- 
fónico cu na Gato 148 tabatin un señora 
heridá bentá abou na suela, kende a ricibi 
bala di un arma di candela. 

Tabata un tal señor Mercera, kende ta un 
bisiña di Tobar kende lo a haci e yamada 
pa Polisnan pa presentá n’e cas. 

Yegando n’e sitio pa mas of ménos 10 or 
di anochi Polis a yega y haña e victima Luz 
Elena Rodriguez Rivas sin bida drumi na 
suela. 

Den cushina tabatin un bala di e arma di 
candela bentá abou. Mercera a conta Polis 


cu e sospechoso Gonzalo Tobar algun rato 
promé a pon’é na altura cu entre e cu e 
victima Luz Elena Rodriguez Rivas algo a 
bay hopi robes. 

Huez haciendo tur sorto di pregunta n’e 
acusado Gonzalo Tobar tocante loke mester 
a sosodé e anochi ey, casi cada momento 
mester a tende di e Colombiano cu e tabata 
hopi burachi e anochi di e suseso y cu e no 
ta córda precies loke a pasa. 

Huez mr. Paulides sinembargo a sigui 
confrontá e acusado cu un T-shirt córá y 2 
sapato blanco cu autoridadnan a haña den 
e cas, esta den e kamber caminda cadaver 
di e señora tabata y cu claramente ta per- 
tinencianan di Gonzalo Tobar, como tal 
un indicacion clave cu Gonzalo Tobar ta 
culpabel. 

Huez a sigui puntra e acusado cu insistencia 
con e victima a yega su cas, anto a yama 
atencion ademas p’e hecho cu e acusado 
a sinta bebe algun rato cu algun amigo. 
Ademas a detectá spérma di Gonzalo 
Tobar den e victima su curpa, 
pero bou di e uñanan 
di e señora victima 
aki tabatin mues- 
tra cu e señora aki 
cu tur probabilidad 
lo a uñá y raspá un otro hómber. 
Remarcabel ta cu e tiro cu a alcansá e 
señora lo mester a sosodé hopi di serca, 


na distancia córtico segun expertonan. 

Durante tratamento di e caso den sala di 
Corte a surgi entre abogado mr. A. Tjon 
Kwan Pawy su cliente Gonzalo Tobar clara- 
mente diferencianan di opinion cu hasta a 
condudi na un rabiamento formal di parti 
di e abogado. 

OM ta acusá Gonzalo Riascos Tobar di ases- 
inato y pocesion ilegal di arma di candela. 
E peticion di abogado mr. Tjon Kwan Paw 
pa suspendé detencion su cliente Gonzalo 
Tobar, pendiente di e investigacionnan, 
no obstante tur loke a bin dilanti, a keda 
rechasá. 

Huez mr. Paulides mas lat a opiná cu lo mes- 

ter scucha un testigo 
mas, como tal 
a dicidi cu 
tratamento 
di e caso lo 
pasa over 
pa dia 24 
di april 
awor. 

Reunion IPKO a bay sumamente positivo 

Jeroen Recourt di Huez na Antia 
pa Parlamentario na Hulanda... 

Kier mira un mancomunidad pa cu Reino Hulandes di Caribe 


WILLEMSTAD - E reunionnan Inter 
Parlamentario entre paisnan di Reino 
(IPKO) cu a tuma lugar na Corsou siman 
pasa a bay den un ambiente sumamente 
positivo y cu menos cosnan negativo manera 
sa t’e caso durante reunionnan den pasado. 

Dos Parlamentario prominente, kendenan 
ta specialisá den asuntonan di e paisnan di 
Reino den Caribe, Jeroen Recourt y André 
Bosman a conta prensa con nan a experencia 
e reunion. 

Un di e factornan cu tabatin un influencia 
positivo riba e reunion t’e hecho cu no 
tabatin un agénda estricto, pero cu e Par- 
lamentarionan por a papia libremente riba 
tur tipo di tópico. 

Jeroen Recourt ta miembro di Partij van 
de Arbeid y Andres Bosman ta miembro di 
partido WD. 

Na final di e conferencia no tabatin lista 
di decision, pero mas bien discusion y in- 
tercambio riba e tópico con nan ta mira of 
deseá di mira Reino Hulandes na aña 2040 
cu ta aki 23 aña. 


Temanan cu nan a discuti ta pensioen di nobo asuntonan manera pasaporte, nacio- 
behes y pensioen di viuda y regla cu mester nalidad y e grado di independencia. 
traha pa resolvé conflicto entre Parlamen- 
tonan. 


Nos no conocé un tribunal constitucional 
pa atendé tipo di casonan asina. 

WD a bisa cu den futuro nan ta preferá di 
mira e paisnan di Reino como miembro di 
un Mancomunidad na lugar di e constela- 
cion di Reino manera e ta actualmente. 

E motibo ta simpel: Hulanda ta respon- 
sabel pa cumplimento di hopi ley y regla 
den Reino, pero no tin nada di bisa den e 
construccion actual. 

Giselle McWillilam den su discurso a papia 
fuertemente pa Corsou tin mas autonomia y 
pa Hulanda stop di pone traba pa desaroyo 
y adelanto di Corsou. 

E Hulandesnan ta comprondé esaki, 
pero ta Corsou mester tuma paso con- 
creto pa logra esaki. 

Di otro banda un construccion di 
Mancomunidad manera Inglatera tin 
cu su éx colonianan lo tin di regla di 



E caso aki tambe a keda posponi. 

Duo Polis Inecia y Francisca acusá 
di intento di asesinato den Corte 


WILLEMSTAD - E caso di e dos Polisnan Zeno Inecia di 30 aña di edad y 
Cosquelino Francisca di 24 aña di edad a keda wantá te 22 di maart benidero. 
Ambos acusado tabata presente den sala di Corte diabierne, uno ta será den 
prison ainda siendo e otro ta den libertad. 

Pero tratamento di e caso no por a continuá pasobra un abogado ta den wélga 
siendo e otro abogado ta sufri di kebrante di salud. 

E dos Polisnan aki ta sospechá den un caso di menasa cu arma di candela caminda 
nan kier a likidá Luis Bernadina. 

Tabata dia 6 di april 2016 cu e desenlace teribel den forma di tiroteo riba Berna- 
dina a tuma lugar, pero promé cu esey tabatin vigilancia continuo di Bernadina 
pa determiná na unda esaki ta move precies, kico e ta haci etcetera. 

Propósito di tur esaki segun e dagvaarding tabata sea pa lesioná e hómber aki 
gravemente of kita su bida definitivamente, como tal e acusacion den e caso aki 
ta intento di asesinato y uzo ilegal di e arma di candela. 

Tratamento di e caso lo ta dia 22 di maart benidero pa 2’or di mérdia. 


Accion di abogadoncm a para e caso.... 

Tratamento di caso 
Sojeanne Mongen 
posponé pa 26 di april 

WILLEMSTAD - E ciudadano Sojeanne 
F.V. Mongen di 39 aña di edad su caso tabata 
programá pa keda tratá diabierna 13 di januari 
2017 den sala di Corte. Tratamento di e caso 
sinembargo no a continuá debi na participacion 
na accionnan di wélga di e abogado conserni, 
esta senora mr. A Sulvaran. Tabata dia 12 di 
óctober 2016 cu e acusado lo mester a maltratá 
e ciudadano di fam van Wiefferen cu martiu. So- 
jeanne Mongen, manera e acusacion ta fórmula, 
lo a bati e victima mal bati cu martiu, den cabes, 
na brasa y otro partinan di curpa, ocasionando 
lesionnan grave. Huez mr. Paulides a conclui cu 
tratamento di e caso lo keda posponé te dia 26 
di april benidero. 

7 Aña preso pa 
p stolero cu a tira 
homber den su auto 

WILLEMSTAD - 7 Aña preso Corte di Husticia 
a dicta contra un homber di 30 aña na Sint Maarten 
p’e hecho cu dia 10 di februari aña pasá el a cana 
yega serca di un homber den su auto y a herid’é cu 
tiro di arma di candela den su pecho. 

Durante un sesion anterior Ministerio Publico a 
pidi p’e Hueznan pa condené na 9 aña di castigo 
di prison pa intento di asesinato y pocesion ilegal 
di arma locual Corte a honra, pero den e caso di 
apelacion Huez a dicta 7 aña. 

Abogado Safira Ibrahim, kende a defendé Franky 
Gomez a reclamá cu7 aña preso ta demasiado cas- 
tigo, pero e tres Hueznan a splica cu 7 aña tras di 
trali ta un castigu adecuado pa ldta e homber for 
di riba caya. 

Te dia di awe e victima tin un bala den su lomba, 
mientras cu un otro bala a plama e windshield patras 


di e auto na filingrana. 

Tur e problema tabata pa motibo di muher caminda 
e pistolero y e automobilista a discuti riba amiga 
di e pistolero y kende un tempo tabata amiga di e 
chofer cu a haña tiro. 

E victima a keda tres dia den coma y el a pasa dos 
siman den hospital, pasobra el a haña sangramento 
despues di operacion. 

Franky Gomez no a nenga cu el a tira riba e auto 
despues di a cumpra e arma serca un Latino. 

Corte di Husticia a tuma Gomez mashá na malo 
cu el a tira su victima, mientras cu esaki ya a start 
auto pa core bay. 

Gomez parce ta un tipo incoregibel, kende a caba 
di sinta un castigo di 7 aña pa atraco armá. 

E1 a sali den libertad condicional na april di 2015, 
pero a bolbe gar’é pe caba di sinta su castigo, pasobra 
e no tabata respetá e condicionnan di su libertad 
condicional. 

Pero manera el a sali for di prison el a bay tira e gai 
nobo di su éx amiga den Middle Region. 


André Bosman di aviador pa instructor y veterano 
di guera na Afganistan pa Parlamentario a bisa cu 

Hulanda kier un Cámara di Integri dad 
pa Gobierno di Sint Maarten 


WILLEMSTAD - Un di e cosnan cu Parlamen- 
tario André Bosman di WD a discuti cu prensa 
despues cu a finalisá e conferencia Inter Parlamen- 
tario na Corsou siman pasa, t’e deseo di Hulanda 
pa lanta un Cámara di Integridad na Sint Maarten. 
Gobierno Hulandes tin masha problema con malo 
Sint Maarten ta manehá su asuntonan financiero 
y hudicial y e factor integridad ta pisa masha tanto 
den e totalidad aki. 

Ta pa falta di integridad tanto cos ta bay robes y 
cu Hulanda mester coregi curso di administracion 
di e isla. 

Durante e conferencia Inter Parlamentario (IPKO) 
esnan presente por a papia libremente riba e tema 
sin tabata limitá pa procedura y protocól. 

Andre Bosman por a papia cu e Parlamentarionan 
di Sint Maarten cara-cara y a bisa nan cu Hulanda 
ta considerá e tema aki masha importante, pasobra 
integridad ta fundeshi pa un bon gobernacion. 

E problema di integridad den politica y den Gobi- 
erno ta serio na Sint Maarten. 

Awor’aki Gobierno di Sint Maarten ta ‘conside- 
rando’ e tema despues cu Corte a duna un veredicto 
riba e tema. 

Generalmente tur Parlamentario tabata di acuerdo 
cu tabata un bon escogo pa tene e conferencia na 


Corsou y por a nota cu e sesionnan di conflicto di 
antes ta tras di lomba cu e otro partidonan cu tin 
awendia den Parlamento. 


Partidonan manera Pueblo Soberano y MFK tabata 
percura semper pa broyo durante e conferencianan. 
Awor tur Parlamentario ta convenci cu mester trata 
otro cu respét y cu mester comparti informacion 
cu otro. 

Gisélle McWilliam a lansa e idea pa tene e conferen- 
cianan Inter Parlamen- 
tario diferente 
biaha pa aña 
p’asina nan 
yega mas 
serca di otro 
comprondé 
otro mihor. 

Real Piedra Plat ta elimina 
La Fama cu score di 4-0 







DIASABRA atardi den CD Guillermo Trinidad tabata tin con- 
tinuacion di Copa Betico Croes ora cu Real Piedra Plat a enfrenta 
La Fama di Savaneta. 

Real Piedra Plat ta milita den division Uno y di otro banda La 
Fama den division Honor. 

Den aliñacion di Real Piedra Plat nos por a wak Joel Geerman 
hunto cu su tata Carlos Geerman. Na cuminsamento di wega e 
wega riba su mes tabata balansa, pero mientras cu e minuutnan 
tabata pasando Real Piedra Plat a cuminsa domina e wega. 
Tabata Joel Geerman cu ta anota dos gol pa manda su team nobo 
riba prome cu halftime. 

Den di dos tempo ta Dedo Lake cu ta hasi e wega 3-0 y na final 
ta Marlon Andrea cu ta pone e score final 4-0 pa Real Piedra Plat 
y asina Real Piedra Plat ta pasa pa semi final. 

Nos por bisa cu sigur cu Joel Geerman ta un bon refuerso pa Real 
Piedra Plat. Un pabien na e hungadornan y staff di Real Piedra 
Plat cu nan victoria. 

Xtntder Bogaerts y Red Sox 

ta evita arbitrahe 

pa $4.5 mivon 


E orguyo Arubano Xander Bogaerts a evita di bay arbitrahe y a 
yega na un acuerdo cu e ekipo di Boston Red Sox na un balor 
di $4.5 miyon di dolar p’e proximo temporada. 

Tabata diabierne ultimo, tabata ultimo dia pa equipo y hun- 
gadornan c ta eligible pa arbitrahe salarial trata na yega na un 
acuerdo cu otro. 

Si nan no logra yega nan tin cu “file” un caso y e casonan aki 
lo lceda atende den comienzo di februari awor dilanti di un 
arbitro, kende lo dicidi cua partido a gana. 

Den e grupo di hungador aki, tin e.o. e Arubiano, Xander 
Bogaerts, kende a keda cla cu Red Sox p’e suma di 4.5 miyon 
dolar na salario pe proximo temporada. Depende di su perfor- 
mance lo dicidi riba su extension y depende tambe di e plan 
cu Boston Red Sox tin pa Xander Bogaerts. 



Aruba un biaha mas presente 
durante e prestigioso Vakantiel 

E Trade & Consumer Show mas 
grandi na Hulanda pa cu vacacion 


TA custumber cu tur aña e 
famoso Vakantiebeurs, e bolsa 
di vacacion mas grandi na Hu- 
landa, ta wordo organisa den e 
halnan na Jaarbeurs na e cuidad 
di Utrecht. 

Por medio di decoracion y booth 
bunita di cada destinacion cu ta 
participa, of organisacion cu 
ta ofrece pakete vacacional, ta 
transfora e espacio di Jaarbeurs 
den un mundo excitante pa un 
y tur bishitantenan cu ta bin 
busca informacion tocante va- 
cacion. E aña aki esaki a wordo 
organisa durante e periodo di 
10 te cu 15 di januari. 

Ta mas cu claro cu Aruba 
tambe ta forma parti di bolsa 
aki. Pa varios aña caba Aruba 
ta presente cu un booth unda ta 
inspira bishitantenan pa tuma 
un vacacion Caribense riba nos 


dushi isla. 

Contrario na añanan antrerior, 
e ekipo di oficina di Turismo 
na Hulanda a percupara pa 
un “One Happy Island” terasa 
cu nan a aloca net banda di 
operadornan TUI y KRAS (cu 
ta forma parti di TUI na Hu- 
landa). 

Asina aki A.T.A. ta percura pa 
un strategia mas efectivo pa 
yega na e audiencia. 

E strategia aki ta permita 
A.T.A. guia e bishitantenan, 
hunto cu socionan, na for- 
malisa un pakete vacacional 
na midi y pues bende esaki “on 
the spot”. 

Alabes, un strategia asina aki 
ta hacie mas facil pa por midi e 
impacto di un bishita na e bolsa 
vacacional. 

Ademas, esaki ta mustra di ta 


un strategia mas rendabel, per- 
mitiendo A.T.A. pa aloca fondo 
na otro plataforma unda lo por 
yega na otro segmento demo- 
grafico cu normalmente no ta 
presente den cantidad grandi 
na e bolsa aki. 

Fuera di ta ricibiendo e bishi- 
tantenan cu e hospitalidad 
Rubiano y guiando nan den e 
trayectorio di compra di nan 
vacacion, e ekipo di A.T.A. a 
duna varios presentacion du- 
rante e siman unda nan a pre- 
senta nos isla y kico tur nos tin 


pa brinda durante un bishita. 
Esaki ta wordo duna na tur 
bishitante di e bolsa cu ta inte- 
resa pa sa un tiki mas di Aruba 
prome cu nan cumpra nan va- 
cacion. E bishitantenan mester 
a registra pa e presentacionnan 
aki cerca Aruba su socio TUI, 
cu en cambio lo comparti un 
database di tur cu a presenta 
cu A.T.A. 

Asina aki, A.T.A. ta traha cerca 
cu socionan pa por yega na nos 
bishitantenan na un manera 
mas eficiente cu ta posibel. 

Clientenan di PAAZ masha contento cu bunita gesto 

Que Pasa Restaurant 

a percura pa ambiente 
di fin di aña na PAAZ 



DIA 22 di december ultimo a tuma luga e famoso Christmas 
Dinner pa e clientenan di PAAZ. Mas cu 60 cliente a gosa di 
un tremendo 3-course dinner cu e aña aki a wordo ofreci pa 
Que Pasa Restaurant. 

Ya ta 5 aña consecutivo cu un restaurant local ta ofrece pa yuda 
e grupo vulnerabel al<d. Alabes mester enfatisa cu tur aña un 
grupo di boluntario ta bini PAAZ p’asina sirbi e cena di Pasco 
aki na e clientenan. 

Tur a gosa di e famoso sopi di tomati, un lasagna suculento di 
carni y seafood y pa cera e anochi cu broche di oro a sirbi un 
delicioso brownie como dessert. 

Di e forma aki, clientenan y empleadonan di PAAZ di Dr. 
Horacio Oduber Hospitaal ta gradici Addie Meier y Marvin van 
Paridon di Que Pasa Restaurant pa nan donacion generoso di 
un Christmas Dinner pa tur e clientenan cu durante dianan di 
fiesta lo ta kedando den PAAZ. 

Tambe un palabra di gratitud ta bay na e boluntarionan cu a 
duna nos clientenan un tremendo servicio den persona di Ce- 
leste, Danique, Claire, Janis, Petra y Gionette. 

Un saludo cordial tambe ta bay pa Jeroen Kuling, cu ya pa algun 
aña ta corda e mundo di restaurant rib’e clientenan di PAAZ. 
Staff y personal di PAAZ ta extende palabranan di gradicimento 
na Que Pasa Restaurant cu a saca un many yuda durante dianan 
di fiesta cu un gesto asina bunita. 


Evelyn Wever Croes, lider di MEP 

Presente na 
recepcion di 

Aña Nobo di 
Camara di Comercio 



LIDER di MEP Evelyn Wever-Croes tabata presente n’e 
recepcion di Aña Nobo di Camara di Comercio siman pasa. 
Como e unico politico presente, mustrando e importancia di 
mantene lasonan cu sector comercial. 

“Como lider di un partido Social Democrata no semper nos 
prioridadnan ta igual cu di sector comercial, sinembargo nos 
no por sin otro. 

Pa nos partido e ser humano ta central, y e ser humano no por 
gosa di progreso y bienestar si sector comercial no tin progreso 
y bienestar. 

Pesey nos ta mantene un relacion estrecho cu Camara di Co- 
mercio. Nos ta reuni regularmente cu directiva di Camara di 
Comercio, y mi ta spera cu e relacion por ta mes estrecho e aña 
aki, pa hunto nos por hiba nos pais riba caminda di progreso 
y bienestar pa tur. 

Mi ta felicita e Presidente nobo di Camara di Comercio, sr. 
Ernst Mohamed y mi ta desea sr. Mohamed hopi exito den e 
tarea como Presidente”, 

lider di MEP Evelyn Wever-Croes a duna di compronde. 

BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 13 Jan, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.33 

1.35 


1.37 

Zwitserse frank 
(per 100) 

CHF 

176.76 

177.48 


178.28 

Pond sterling 

GBP 

2.10 

2.15 


2.21 

Japanse yen 
(per 10.000) 

JPY 

154.34 

155.75 


157.32 

EURO 
(per 100) 

EUR 

188.16 

189.88 


191.79 

Deense kroon 
(per 100) 

DKK 

24.55 

25.27 


26.07 

Noorse kroon 
(per 100) 

NOK 

19.95 

20.67 


21.47 

Zweedse kroon 
(per 100) 

SEK 

18.99 

19.71 


20.51 



Aruba Bank 

ta habri aña 
cu campaña 
dispaar 

NAN ta bisa aña nobo, oportunidadnan 
nobo! Aruba Banlc ta facilita bo pa alcansa 
bo soñonan y metanan pa 2017 a travez di 
un tremendo campaña di “Save & Share”. 

Habri un cuenta di spaar cu Aruba Bank su 
“Intemet Savings” entrante awe te cu 9 di maart 
2017 y comparti bo metanan pa spaar cu bo ami- 
gonan riba Facebook pa gana. 

Bo por opta pa crea bo mesun “post” - cu bo mesun 
imagen of meta (cumpra e auto di bo soño, e cas 
cu bo ta desea, bay vakantie cu bo friends, paga bo 
estudio etc.) - riba Facebook of Instagram. Post e 
motibo pa kico bo ta spaar y agrega e “hashtag” 
#AB SaveAndShare. 

Of bay na e siguiente link www.arubabank.com/ 
campaigns/save-and-share, click rib’e frase Share 
and Win bou di un di e postnan, y gana AFL. 500,-. 

Clientenan existente di Internet Savings tambe 
por participa pa gana. Dos ganador lo wordo se- 
lecta di tur e entradanan di e campaña uzando 
e “hashtag” riba Facebook of Instagram. 

E premio lo wordo saca den e siman di 20 di maart 
proximo. 

Como incentiva e prome 100 aplicantenan nobo di 
“Intemet Savings” lo haya AFL. 50,-. Aplicantenan 
nobo desde awe te cu 9 di maart, 2017 lo haya e 
placa ald deposita riba nan cuenta nobo. 

Como un extra, e cliente nobo di “Intemet Sav- 
ings” lo ricibi un entrada adicional na e campaña, 
cu e chens pa gana AFL. 1.000,- riba bo cuenta di 
spaar. E cliente nobo automaticamente lo ricibi e 
entrada na e campaña. E persona cu a referi un cli- 
ente nobo, tambe ta participa na momento cu nan 
referi un cliente nobo pa Aruba Bank su producto 
di Internet Savings. 

E persona aki su entrada lo wordo confirma dor di 
completa un ticket obtenibel na bo sucursal preferi. 
Riba nan website www.arubabank.com e cliente por 
calcula cuanto placa e lo mester spaar cada luna 
durante e periodo di su escogencia pa por logra su 
metanan specifico (vakantie, auto, cas, estudio etc.) 

Pa aplica ta facil. Por habri e cuenta nobo via e 
pagina www.arubabank.com/campaigns/save-and- 
share. Si bo ta un cliente existente di Aruba Bank, 
bo por aplica pa e cuenta “Intemet Savings” dor 
di uza bo Aruba Banlc Online nobo. 

Prins y Pantho Infantil, 

Hubenil y Grandi la 
conoci pa Carnaval 63 


DIASABRA 14 di januari, Aruba a conoce su Prins y Pancho pa 
Carnaval 63. A tene eleccion di Prins cu Pancho den categoria infantil, 
hubenil y grandi. 

Un anochi bon anima na unda tur e hobennan a sa di demostra nan talen- 
tonan. Aunlce cu lo a desea di mira mas participante, SMAC ta sumamente 
contento y agradecido na gruponan di Carnaval cu a sa di respalda e teamnan. 

Na final di anochi a eligi Prinsy Pancho e resultadonan ta lo siguiente: 
Categoria Infantil: “Prins Por”, Li-Angelo Quandt y “Pancho Mas”, 
Shaiyron Alexander representando Champagne Carnival Group. 
Categoria Hubenil: “Prins Bo Tin”, Giomir Leocadia y “Pancho Curashi”, 
Lixander Lambrinos, representando Dushi Carnival Group. 

Categoria Grandi: “Prins Millc”, Randy Hernandis y “Pancho Shake”, 
Roberto Hernandis representando Champagne Carnival Group. 

Un pabien grandi na tur participantenan y danki na e publico cu a bin pa 
apoya nan. 

S.MAC.: Stichting Maneho di Arubasu Camaval | Weststraat 7 Unit 61 lnfosmacamba@gmail.com 


NO bruha bo cabes, paso despues di NOS ta NOS mes! 




Parada di Blaas di San Nicolas, 

Manera di spera 
no tabata grandi, 

pere cmima 
y colorido 

AYERA a tuma lugar e parada di blaas 
na San Nicolas, cu mirando e corto tempo, 
manera tabata di spera, lo no tabata grandi. 

Pero e muchanan a goza un mundo, ya cu e 
tabata masha anima, y sigur hopi colorido. 
Y esey tabata meta tambe di SMAC, 
pa cual nos pabien n’e participantenan. 




Continua na pagina 23 > 

< Continua di pagina 22 

Cumana #44 ^ Tel' 586-4444 / 733-2906 

E: royelfiineralhome@hotnnail.com / 593-0857 / 731-5847 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso tristesa na nos curason pero conforme cu 
boluntad di Dios, nos ta participa fayecimento di nos 
Esposo,Tata, Welo, Bisawelo y Ruman stima; 


J 


Sr. Rufo Abelino Odor 

*29-11-1935 - +08-01-2017 

Na nomber di su: 

Mama: tEstelita Odor 
Tata: tPedrito Schoop 

Ex-esposa: Jeanette Sukraj 

Yiunan: Michaél A. Odor 

Joyce E. Odor y Estebán Fr. Laclé 
Nietonan: NaomiA. Odor 

Bryan W. Dubero y Siegleen Tromp 
Christopher Odor 
Dianne Fr. J. Odor 

Bisanietonan: Amyleen, Joshua, Aaliyah 

Rumannan: tGala Odor 

Freddy y tWanita Schoop-Lopez y yiunan 
tNetto y tAnita Schoop-Curiel y yiunan 
tlcho Schoop y Ina Schoop-Werleman y yiunan 
Frida Schoop y yiu 

Frank Schoop y Joyce Schoop-Zichém y yiu 
Boy Schoop y Annelies Schoop-Romberg y yiu 
Imelda Schoop y yiunan 
Glenda Schoopy yiunan Edithy 
Bert Kervezee-Schoop y yiu 
Ciro Schoopy yiu 
Eddy Schoop y yiunan 

Comer y compernan, Ihanan, bisiñanan, primo y 
primanan & coleganan di scol 
Amigonan: John Hessen, Fidel de Cuba, 

Robert Maduro, Waldy Simson, 

Carlito Croes, EttyToppenberg, 

Rignald Yankee 

Demasfamia: Odor, Schoop, Sukraj, Laclé,Tromp, 
Dubero, Quandt, Ridderstap, Wolter, Yearwood, 
Ignacio, Luidens, Lopez, Curiel, Werleman, Zichém, 
Romberg, Kervezee, Marval, Biesum, de Haseth,Tong, 
Goedgedrag, Abath, Wijnaar, Daly, Brion 

Nos disculpa si den momento di tristesa nos por a 
lubida algun famia of conocir. 

Ta invita tur amigo/anan, bisiñanan y conocirnan pa 
asisti na e acto di entiero cu lo tuma lugar diamars 17 
di januari 2017 na Royal Funeral Home di 1 'or pa 4'or 
di atardi, despues lo sali pa Santana catolico na Playa. 

Adres pa condolencia: Royal Funeral Home, dialuna 
16 di januari 2017 di 6'or pa 9'or di anochi. 

Cumana 76 
/‘J Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso dolor y tristeza na nos curazon, pero 
conforme cu boluntad di Dios nos ta anuncia 
fayecimento di: 


I h 




* 


I 


Sr. Jose Antonio Eduards 

*25-02-1933 - tl 2-01 -2016 
Acto di entiero lo wordo anuncia despues 





ç*fatteral O’tSwr 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


"Yo soy la resurrección y la vida; 
el que cree en mi, aunque esté 
muerto, vivirá y todo aquel 
que vive y cree en mf, no morira" 

Juan 11:25 


Cu inmenso tristeza nos ta anuncia fayecimento di: 



Sra. Lucia Mondesi 

*13-12-1936 -tl 3-01 -2017 

Oportinidad pa condolencia diaranzon 18 di 
januari 2017 for di 7'or pa 9'or di anochi na Aurora 
Funeral Home. 

Ta invita pa asisti na e acto di entiero cu lo tuma 
lugar diahuebs 19 januari 2017 for di 9'or pa 11 'or 
di mainta na Aurora Funeral Home, despues pa 
Santana Central Sabana Basora. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Dios ta amor.. .y amor ta Dios, 
maske mi no ta e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 


Cu profundo tristeza pero conforme cu boluntad di 
Dios nos ta anuncia fayecimento Cristianamente di: 



Alfredo Ridderstap 

Mihor conoci como Fechi of Freddy 
*08-09-1952-110-01 -2017 

Na nomber di su 
Señora: Marianita Croes 

Mayornan: tJuan & tElisabeth Ridderstap-Croes 
Yiunan: Danny & Jolanda Ridderstap-Croes 

Gaudi Ridderstap & Clifford Cadeau 
Rodney & Ana Ridderstap-Dominqez 
Gregory Ridderstap 

Nieto(a)nan: Gerald, Danny, Gilliany 

Liqionso, Shaneyda y Mike 
Jusneydi, Joseline 
Bisanieta: Mikzianne 

Rumanan: 

Angela & Roque Ridderstap-Croes ( Hulanda) 
tMaria y Rafael Lacle-Ridderstap 
Jolanda & tRamiro Kock-Ridderstap 
tMirto & Mariela Ridderstap-Henriquez 
Edwin & Sonia Ridderstap-Dania 
Sonia & Frido Werleman-Ridderstap 
Tantanan: Graciela Ridderstap 

Fransisca Ridderstap-Ras 
Ruby Ridderstap-Lopez 

Amigo di cas: Tico, Bubu, Edsel (Juchi), Robby, Rafa 

Ihanan, sobrino(a)nan, Consuegra(o)nan, 
primo(a)nan, swa & cuñanan, comer y compernan, 
bisinjanan, conocirnan, amistadesnan, 
amigo(a)nan y demas famia: Ridderstap, Croes, 
Lacle, Kock, Dania, Werleman, Ras, Geerman, 

Lopez, Cadeau, Dominqez, Martinez Bellorin. 

Ta invita pa e acto di entiero cu lo tuma lugar 
dialuna 16 januari 2017 pa 4'or di atardi na misa 
Inmaculada Concepcion despues lo Sali pa 
santana de Vries na St. Cruz. For di 2'or di atardi e 
restonan mortal di nos defunto stima lo ta reposa 
den misa. 

Despues di entiero nos no por ricibi bishita di 
condolencia na cas, disculpa nos si den nos 
tristeza nos por a lubida un of otro famia. 

Meteo ta desmenti cu tabatin un temblor 

Cumana 76 
e*t Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señorta mi wardador, mi'n tin fálta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo 23:1-3 


Conforme cu boluntad di Dios nos ta anuncia 
fayecimento cristianamente di: 



Bernard F. R. Vijsma 

Mihor conoci como"Benny" 

*05-02-1980 - tl 3-01 -2017 
Na nomber di su: 

Yiustima: JacobVijsma 

Mamadisuyiu: Jennifer Gotze 

Mayornan: Donald y Annie Vijsma-Christiaans 

Rumannan: 

Heinrich (Ricky), Kimberly Vijsma-Arends y yiunan 
Clifford, Gwendeline Geerman y yiunan 
Emeil, Marylou Vijsma-Carillo y yiu 
David Vijsma 
Primo manera un ruman: 

Henery Christiaans y Joanne van der Biezen 
Tanta y omonan: 

Pedro Christiaans 

Nina, joy Koolman y famia 

Fechi Christiaans, Lolina y famia 

Detta Christiaans y yiunan 

Hans, Sandra Christiaans y famia 

Lica Christiaans y yiu 

Ingrid Christiaans 

Ronald Vijsma y famia na Hulanda 

Raymond Vijsma y famia na Hulanda 

Ursula y Chris Bronzovich na Merca 

Tur su tanta y omo grandinan, primo- y primanan, 
amigo- y amiganan, conocirnan, su dokternan: 
Dr.S. Vis, Dr. K. Croes, Dr. A. Jonkhoff y personal di 
tercer piso Dr. H.O.H. cu a brinde e mihor cuido y 
atencion. Y demas famia cu ta hopi pa menciona 
na Aruba, Hulanda y Merca. 

Ta invita pa acto di despedida cu lo tuma lugar 
ariba diamars 17 di januari 2017 di 7'or pa 9'or di 
anochi na Aurora Funeral Home. Cremacion lo 
tuma lugar den seno familiar. 

Nos ta lamenta cu despues di acto di despedida di 
nos Benny stima nos no ta ricibi bishita di 
condolencia na cas. 


METEO a wordo aserca dor di prensa cu e pregunta cu si tabatin un temblor den e area 
di San Nicolas pa Mabon banda di 5or di diabierne atardi. 

Meteo su sistema automatico no a detecta nada, y despues di revision di data por con- 
firma cu no tabatin un temblor. 

Pues e zonido y daño reporta no ta causa dor di un temblor local, di acuerdo cu Meteo. 

Adhunto e datos di e seismometer na San Nicolas cu por wak claramente cu no tabatin 
niun actividad sismico. 


A thousand words won ’t 
bring you back, I know 
because I Ve tried; neither will 
a thousand tears, I know 
because I ’ve cried. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo 23 



Irene Gestina Torto 

*28-07-1929-112-01-2017 
Acto di entiero lo wordo anuncia despues 

Ta notando un caida drastico den envelop y aumento den pakinan 


Post Aruba awor ta conta cu mas Duanero pa procesa pakinan 



“NOS ta masha contento y gradici na e cooperacion adicional cu 
Cuerpo di Aduana ta brindando nos di Post Aruba. Mi ta convenci 
cu e extra sosten aki lo traduci awor den mas eficiencia y mas rapi- 
dez den procesamento di pakinan na clientanan”, asina Guillermo 
Raymond, director di Post Aruba N.V. a duna di conoce. 

E ta referi na e cantidad grandi di pakinan cu a yega Post Aruba e 
ultimo simannan y e mannan limita cu nan tabata conta cu ne di 
autoridadnan competente pa por procesa, saca e pakinan y entrega 
na clientenan. 

“E volumen di carta ta bahando drasticamente mientras cu e 
cantidad di pakinan ta aumentando mas di locual nos a spera 
of anticipa. Specialmente den fin di aña nos a experencia un 
crecemento enorme”, 

asina Guillermo Raymond a expresa cu un satisfaccion riba su cara. 
Di un banda esey ta bon noticia pasobra e ta nifica cu nos nivel di 
servicio a bay ta mehorando di tal forma cu tur dia e confiansa di 
comunidad ta aumenta y mas hende ta scoge pa uza nos servicio- 
nan di entrega. 

Pero, durante dianan di fiesta tabatin algun dia liber y nos a con- 
fronta retonan pa cu Douane cu tabatin tambe algun dia di accion 
cu nan sindicato. E dianan ey, aunke no tabata hopi, a pone cu nos 
a crea un atraso den procesamento di e pakinan y pa por entrega 
na clientenan. 


“Mi ta masha orguyoso di bisa cu nos a papia cu Cuerpo di 
Aduanay nan a contesta nos mesora cu 3 Duanero cu awor ta 
trahando na PostAruba, pues 2 extra. E inteneion ta pa e sosten 
adicional akiyuda baha e atraso mesoray payuda nos den ofrece 
clientenan un miho servicio. Nos ta hopi gradici na Aduanay 
mi ta spera di por sigui conta cu nan sosten di semper, pasobra 
sin nan, nos no por haci nos trabou eficientemente”, 
asina Guillermo Raymond a splica. 

Ta pidi clientenan poco mas pasenshi pasobra tur paki lo 
sali den e siguiente dianan pa asina yega nan destinacion 
mas pronto posibel. 

Di otro banda, Post Aruba lo sigui na mesa cu directiva di 
Cuerpo di Aduana pasobra tur indicacion ta mustra cu e 
“trend” di pakinan aki lo sigui halto compara cu e caida 
drastico den cantidad di envelopnan. 

“Nos ta cla pa e transicion. Nos trabou ta di entrega, sea ta 
carta ofpaki. E unico diferencia ta cu carta nos mes ta sali bay 
parti mesora ora nos hay’e, pero paki nos mester un Duana pa 
check prome, habri’e si mester, controla si a paga impuesto, etc., 
pues nos ta depende di otro departamentonan. Pero nos ta traha 
hunto pa por brinda un bon servicio na cliente”, 

asina Guillermo Raymond a termina bisando. 

Diasabra anochi 

Empleadonan 

sorprendi pa 
atracadornan na 

La Estrella den Certified 

Camara di seguridad a capta tur movecion 

DIASABRA anochi, alrededor di 7’or, un atraco 
arma a sosode na La Estrella den Certified, caminda 
e dos atracadornan a podera di e negoshi. 

Sin ningun hende afo sospecha, e dos atracadornan 
ald tabatin dos empleado femenino bou menasa cu 
arma di candela y tabata exigi pa nan yuda yena 
saconan cu tur e prendanan y demas atrefactonan 
di balor den e negoshi, estilo shopping na grandi. 

Polis a haci un buskeda den vecindario, pero no 
a topa cu nada. Camara di seguridad a capta tur 
movecion y esaki awor ta den man di autoridad 
pa investigacion. 

E empleadonan femenino a comenta cu e ladron- 
nan tabata papia Spaño cu acento di Venezolano, 
pero esald ta pa investigacion determina awor. 

Inspector General Mr. Dorylee Lopez-Penha: 

Inspectie Volksgezondheid 
Aruba (IVA) cu seminario 
riba maneho di remedi 


DESPUES cu Parlamento a aproba su creacion y a pasa e leynan 
corespondiente di control y sancion, entrante dia 1 di januari 2017, 
Inspectie Volksgezonheid Aruba a bira un realidad y mescos ta e 
leynan cu a drenta na vigor. 

Pa por garantisa cu tur partner envolvi ta consciente di e normanan, 
e reglanan y e sancionnan mara na e control riba calidad, a topa cu 
tur durante un seminario di dos dia largo. 

Inspectie Volksgezondheid Aruba (IVA) ta un organo cu ta encarga 
cu control di calidad y siguridad den nos cuido medico. Pero mas 
aleu tambe lo e sirbi como consehero pa Minister di Salud y e 
Ministerio di Salud y e sector completo, o sea, e centro unda tur 
cos lo mester pasa p’asina yega na e nivel di calidad y siguridad cu 
tin mira riba dj’e. 

Un di e oradornan principal durante e evento aki tabata e Inspector 
General di IVA, mr. Dorylee Lopez Penha. 

Entusiasma cu asina hopi dunadonan di cuido na Aruba a acudi na 
e yamada di IVA pa bini hunto pa por elabora mas riba e topiconan 
cardinal di IVA - calidad y siguridad - ta bisa cu esaki ta e prome 
seminario como Inspectie Volksgezondheid Aruba (IVA). 

“Nos a cuminsa cu e topico di calidad y siguridad di pashent, cu 
ta realmente e esencia cu Inspectie ta para p’e. Esaki ta encera e 
calidad cu nos kier pa e pashent. Nos kier pa e pashent sinti sigur 
ora cu, p. e. e bay hospital, un dokter di cas, ora cu nan ta busca 
cuido na un momento vulnerabel y p’esey nos kier pa nan sinti nan 
mes sigur y cu nan ta sinti cu nan ta haya e calidad di servicio cu 
nan merece”, asina Dorylee Lopez Penha a acentua. 

Riba e prome dia a toca e topiconan di prioridad di IVA. “Nos a 
cuminsa riba e topico, maneho di antibiotica unda nos lo bay purba 
yega na un sistema cu ta cubri henter e isla incluyendo hospital 
como tambe e prome liña di cuido cu den e caso aki ta e dokternan 
di cas. Ald nos lo kier pa hospital y e prome liña di cuido traha 
hunto”, el a agrega. 



“E di dos topico ta siguridad di remedi, specialmente administra- 
cion di remedi. 

Con un remedi ta bay for di recept cu ta wordo skirbi dor di e 
dokter te ora e pashent ricibi e remedi. E cadena unda cu e mester 
ta sigur pa e pashent cu loke cu e ta haya y tuma ta loke ta corecto 
tambe”, asina e Inspector General a elabora. 

E prome dia cu tabata diasabra tabatin diferente presentacion unda 
a presenta e Plan di maneho 2017 sigui pa presentacion di dr. Dirk 
van der Plas, Inspector di Hulanda encarga cu islanan Caribense, 
islanan BES, cu a elabora riba e situacion na e islanan ald como 
tambe na Hulanda dunando un imagen mas amplio. 

“BES ta un parti chikito di lolce ta cay bao di su encargo pero nos 
na Aruba hopi biaha ta mira Inpsectie di Hulanda como nos liña 
pa sigui. Kico nos por siña di nan. Nan tin hopi aña ta haciendo e 
mesun trabao. Nos lder brinda e mesun calidad di servicio na nos 
pashentnan. P’esey nos tin Dirk na Aruba pa por splica e manera 
cu nan ta anda cu e temanan aki”, asina mr. Lopez Penha a amplia. 
Temanan cu a trata durante e dos dia di seminario tabata calami- 
dad, keho, ldco ta considera bon cuido, e definicion di cuido y con 
ta defini cuido na Aruba. 

Prioridad ta totalmente robes 

Inversion den educncion tn hopi 
mas urgente awe cu un ringweg 

Segun Otmar Oduber 



OTMAR Oduber di plataforma politico POR ta indica cu e prioridadnan di 
inversion ta totalmente robes, e ta di opinion cu inversion den educacion ta 
hopi mas importante cu un ringweg. 

E ta bisa cu cierto momento mester fiha e prioridadnan pa comunidad y edu- 
acion ta un di esunnan mas importante, no solamente e parti di infrastructura, 
pero tambe material y capital humano. 

Ultimo calculacionnan ta indica cu mester inverti rond di 250 miyon den 
enseñansa pa por haal in e deficit existente. 

Enseñansa ta un prioridad pa E Forsa Nobo, POR, mirando cu e ta representa 
e futuro di nos isla y nos desaroyo den tur aspecto. Pesey Oduber ta bisa cu e 
construccion di un ringweg cu a warda pa basta aña caba no ta un necesidad 
di bida of morto y por warda un poco mas y e placa destina pa e proyecto aki 
por wordo destina pa enseñansa. 

Papiando rib’e inversionnan den enseñansa, e ta bisa cu un parti importante 
di dje mester ta enfoca riba e capital humano, riba e maestronan cu ta esencial 
den e desaroyo di nos muchanan. Igualmente e parti di tecnologia na scol ta 
hopi importante. 

Simbolicamente kier mira cu pa aña 2021 no tin mas borchi cu krijt mas di- 
lanti ldas, sino borchinan electronico. Material pa alumnonan tambe mester 
haya parti di e inversion necesario y e material aki mester bay den direccion 
di tecnologia moderno. 

Naturalmente e parti infrastructural no por keda afo. Tin hopi scol cu mester 
wordo drecha of amplia y otro scolnan cu mester wordo traha, p. e. e MAVO, 
HAVO, VWO na Noord. 

Si tene na cuenta cu e ringweg lo costa mas di e 250 miyon cu ta necesario 
pa haal in e deficit di nos enseñansa, Otmar Oduber ta bisa cu lo ta hopi mas 
consciente si pone e prioridad riba lolce ta representa e futuro di nos pais, e 
futuro di nos hobennan, en bes di inverti esaki den un caretera cu por warda 
un poco mas y no ta di vital importancia pa Aruba. 

“Nos ta haci un apelacion na Gobierno pa para esaki y duna prioridad na nos 
enseñansa”, Otmar Oduber di plataforma politico POR a conclui. 

A introduci Departamento nobo di Gobierno durante seminario bon atendi 

Inspectie Volksgezondheid Aruba (IVA) a drenta den funcion oficialmente 



DURANTE un seminario di dos dia den 
fin di siman, Minister di Salud Publico, 
Cuido di nos Grandinan y Deporte, dr. 
Alex Schwengle a atende un seminario hopi 
special pa cuido di salud riba nos isla. For di 
aña pasa a anuncia cambionan grandi den 
nos sistema di salud publico. Cambionan 
cu lo mester garantisa cuido di salud riba 
un nivel hopi mas halto y cu enfoke riba 
calidad y siguridad. 

Den e esfera ald a cuminsa organisa y planea 
pa introduccion di un departamento nobo 
cu awe ta carga e nomber Inspectie Volks- 
gezondheid Aruba (IVA). 

Un organo cu ta encarga cu control di 
calidad y siguridad den nos cuido medico. 
Pero tambe lo e sirbi como Consehero pa 
Minister di Salud Publico y e Ministerio di 
Salud Publico y e sector completo, o sea, e 
centro unda tur cos lo mester pasa p’asina 
yega na e nivel di calidad y siguridad cu tin 
mira riba dj’e. 

“Esaki ta un seminario di dos dia - diasabra 
y diadomingo - organisa pa Inspectie Volks- 
gezondheid Aruba cu a cuminsa funciona 
desde dia 1 di januari 2017, unda cu nos 
tin e tema di calidad y siguridad”, Minister 
Schwengle a informa. 



Durante e seminario a toca temanan di kico 
ta calidad, con ta bay controla y e parti di 
siguridad cu lo mester garantisa pashentnan 
den cuadro di un miho cuido. 

“Pa reenforsa nos seminario nos a pidi tambe 
Inspectie di Sint Maarten (SXM) y Hulanda 
pa ta presente, specialmente e Inspecteur cu 
ta haci e islanan BES”, asina e mandatario 
a splica. Corsou no tabata presente pasobra 
cu no a cera un convenio di cooperacion... 
“cu Sint Maarten y Hulanda si, pero lam- 
entablemente dor di cierto circunstancianan 
te dia di awe no a logra ainda cu nos isla 
ruman Corsou. Cu tempo nos ta spera cu lo 
tin un bon cooperacion cu Corsou tambe”, 
el a continua bisando. 

E temanan cu a enfoca riba dje ta calidad y 
siguridad y a invita henter e sector di cuido. 
“Nos a invita, p. e. Hospital, Imsan, SABA, 
Wit Gele ICruis, y no solamente esunnan cu 
ta ehecuta e cuido pero nos a invita ODEA, 
Asociacion di Specialistanan, e Asociacion 
di Dokternan di cas, Boticarionan, Directie 
Volksgezondheid, y te hasta a invita EPI 
sector di cuido pasobra ta nan ta educa e 
nursenan, asistentnan di boticario y ta hopi 
importante pa nan tambe sa e situacion nobo 
cu ta bay tin awor cu nos a bin cu Inspectie 



nobo”, asina e Minister a acentua. 

Ministe Dr. Alex Schwengle a expresa su 
alegria di a mira cu tur cu a wordo invita 
a presenta: “aunke ta diasabra mainta tur 
hende tabata t’ey nechi na tempo. Esald ta 
un indicacion cu e sector ta hopi interesa 
pa dialoga riba e tema di calidad y siguri- 
dad y mas ainda haya sa miho con nos lder 
bay traha hunto. Pasobra Inspectie ta bay 
controla e sector. Ta berdad nos ta bay con- 
trola e sector pero nos t’ey tambe pa yuda 
e sector y nos lder haci’e na un forma hopi 
transparente a base di un bon comunicacion 
y respet mutuo.” 

Mas aleu e ta bisa cu e ta orguyoso di mira 
cu henter e sector a acudi na e seminario 
mirando cu e parti pro activo di Inspeccion 
no ta bay ta cu solamente ta reacciona ora 
algo pasa... “no, nos ta bay exigi tambe di 
e sector cu nan mester traha pro activo pa 
keda monitor nan mesun sistema y siña con- 
tinuamente pa cada bes saca tur e foutnan 
cu tin den e sistema p’asina evita cu lo tin 
problema. Claro kisas e ta bay ta casi impo- 
sibel pa bay garantisa un sistema cu ta bay ta 
sin fout 100% pero esey mester ta bo meta 
si... purba di saca tur fout di bo sistema”, 
Minister Schwengle a conclui. 

Di acuerdo cu relato mensual di october 201 ó 

Domestico netto y reserva di divisa netto a subi 


DEN e luna di october 2016, e cantidad di placa den circulacion 
a subi cu Afl. 19,1 miyon te na Afl. 4.063,8 miyon, compara cu e 
luna anterior. 

Esaki a resulta for di un crecemento den tanto e activo domestico 
netto como e reserva di divisa netto di Afl. 16,0 miyon y Afl. 3,1 
miyon, respectivamente. 

E subida den e activo domestico netto a surgi dor di un crecemento 
di Afl. 17,3 miyon den transaccionnan no relata na credito y un 
caida di Afl 1,3 miyon den credito domestico. 

E expansion den transaccionnan no relata na credito a resulta for 
di crecemento den e asina yama “shareholders’ equity”, “premises 
and equipment” y “accounts receivables and prepayments” y un 
reduccion den “borrowings” como tambe transaccionnan di clearing. 
Credito domestico a mengua cu Afl. 6,6 miyon den credito bancario 
n’e sector priva y un crecemento di Afl. 5,3 miyon den credito netto 
n’e sector publico. 

E caida den credito bancario n’e sector priva ta debi na bahada 
den credito na consumidor (-Afl. 10,2 miyon), cual a wordo par- 
cialmente mitiga pa crecemento den hipoteca pa vivienda (Afl. 2,2 
miyon) y credito na empresa (Afl. 1,4 miyon). 

E subida den credito bancario netto n’e sector publico ta debi 
principalmente na un caida den depositonan di Gobierno di Afl. 
6,0 miyon. 

Di otro banda, e fondo pa desaroyo a subi cu Afl. 1,9 miyon. E 
expansion den reserva di divisa netto di e sector bancario ta debi 
na compra netto di divisa di Afl. 197,8 miyon for di publico, prin- 
cipalmente asocia cu turismo, trasferencia netto for di cuentanan 
den exterior di companianan local y inversion directo. 

Esald a wordo parcialmente mitiga pa benta di divisa di Afl. 194,7 
miyon na publico, primordialmente relaciona cu pago netto pa 
importacion di mercancia, otro servicionan y e asina yama “income 
account”. 

INFLACION 

E nivel general di prijs, cu ta wordo midi dor di e indice di prijs 
di consumo, a registra un bahada di 0,1 porciento den e luna di 
october 2016, compara cu october 2015. 

E contribuyente principal n’e caida ald t’e componente “Vivienda”, 
cual ta debi primordialmente na un reduccion den prijs di electri- 
cidad. 

Di otro banda, e componentenan “Transporte”, “Cuminda y bebida 
no-alcoholico” y “Paña y Sapato” a registra un aumento. 


Si exclui e componentenan di cuminda y energia for di e indice di 
prijs di consumo, inflacion ta mustra un crecemento di 0,7 porciento 
compara cu october 2015. 

Pa loke ta trata e promedio anual di e tasa di inflacion, esaki a 
registra un bahada di 1,0 porciento na october 2016, mescos cu 
september 2016. 

TURISMO 

Na october 2016, e cantidad di turista a registra 76.491 bishitante, 
cual tabata 29,8 porciento (-32.533 bishitante) menos cu na oc- 
tober 2015. 

E caida aki a resulta principalmente dor di bahadanan den e mer- 
cado di Latino Americano di 64,7 porciento (-30.862 bishitante) y 
e mercado Norte Americano di 3,2 porciento (-1.598 bishitante). 
Di otro banda, e mercado Europeo a registra un subida di 14,3 
porciento ( + 1.037 bishitante). 

E caida den e mercado Latino Americano a wordo primordialmente 
causa pa menos den bishitante for di Venezuela (-30.975 bishitante 
of -76.7 porciento). 

E bahada den e mercado Norte Americano a resulta pa gran parti 
for di un reduccion di 3,6 porciento den bishitante for di Merca 
(-1.701 bishitante). 

E aumento den e mercado Europeo ta debi pa un gran parti na un 
crecemento di 52,3 porciento den bishitante for di Gran Britania 
( + 753 bishitante). 

E cantidad di turista crucero a baha cu 24,7 porciento (-12.604 
bishitante) te na 38.349 na october 2016, compara cu october 2015. 
E cantidad di barconan a registra un bahada, for di 20 na october 
2015 pa 17 na october 2016. 

ENTRADA DI GOBIERNO 

Na october 2016, entrada di Gobierno a suma Afl. 95,7 miyon, 
un aumento di Afl. 11,5 miyon compara cu e mesun luna di e aña 
anterior. 

Esald a resulta for di un subida di Afl. 14,1 miyon den entrada di 
impuesto, cual a wordo parcialmente mitiga pa un caida di Afl. 2,6 
miyon den entrada no relata na impuesto. 

E crecemento den entrada di impuesto ta relata principalmente na 
aumento di accijn riba gasolin (+Afl. 16,8 miyon), impuesto riba 
entrada (+Afl. 1,6 miyon), accijns riba cerbes (Afl. 0,8 miyon) y 
benta di negoshi (B.B.O) (+Afl. 0.5 million). 

Di otro banda, a registra caida den impuesto riba ganashi (-Afl. 3,6 
miyon), impuesto riba importacion (-Afl. 0,9 miyon) y impuesto 
riba e asinayama “grondbelasting” (-Afl. 0.8 miyon). 

Aña 201 7 ta aña di mas inversion den deporte 

Lotto pa Deporte 
a firma acuerdo 
cu TeleAruba 

Pa transmision di su sorteonan dos biaha pa dia 



DIABIERNA ultimo, a tuma luga firmamento di un acuerdo en- 
tre Lotto pa Deporte y e directiva di TeleAruba. Minister di Salud 
Publico y Deporte, dr. Alex Schwengle hunto cu miembronan di 
directiva di Lotto pa Deporte tabata presente durante e acuerdo 
historico aki. 

E mandatario a expresa cu e pasonan cu Lotto pa Deporte ta tu- 
mando, cual ta conta cu su sosten, ya cu nan tin un hopi bon relacion 
cu Canadian Bank Note (CBN). E1 a agrega cu meta di e acuerdo 
aki ta pa dado momento Lotto produci 10 pa 12 miyon florin. 
Locual a haci ta firma un adendum na e contract cu tin cu CBN 
cu ta pa crea mas placa awo caba pero a palabra cu cierto pasonan 
mester wordo tuma, e. o. cu lo amplia e pakete di productonan cu 
CBN of Lotto ta ofrece na comunidad. 

Minister Dr. Alex Schwengle a agrega cu den Parlamento lo mester 
adapta e ley di Catochi pa por garantisa bida largo pa e Loteria 
di Aruba, “dunando un sorto di monopolio, pero alabes garantisa 
tambe cu e loteria lo duna un minimo di su omzet na deporte. 
Pero tambe e catocheronan cu lo haya un permiso mester entrega 
un minimo di nan omzet na deporte”. 

Segun e mandatario, e cifranan cu e tin ta 20% pa loteria y 10% 
pa e catocheronan. 

Ta calcula cu lo por produci 10 pa 12 miyon pa deporte. Esey ta 
nifica cu e ora deporte no ta bay depende ni un florin mas di Go- 
bierno. 

E maneho di deporte ta bay ta den mundo di deporte mes. “E in- 
teraccion entre politica y mundo di deporte ta bay ta diferente. E 
temporada di manipulacion di politiconan den deporte ta bay bira 


menos y bo ta duna hopi mas balor na e hendenan den deporte 
mes”, asina Minister Schwengle a subraya. 

Den deporte tambe mester bin cierto cambionan. Mester bin mas 
madurez y realisa cu bon gobernacion ta hopi importante. Mester 
tin e curashi pa coregi foutnan, el a agrega. 

E mandatario ta gradici Lotto pa Deporte pa nan confiansa den su 
persona y pa nan bon trabao. 

E stap cu nan a tuma di firma e adendum rib’e contract cu CBN. 
“Mi ta gradici CBN pa ta abierto pa trece mehoracion y pa trece 
mas placa pa deporte. 

Mi ta gradici TeleAruba cu nan profesionalismo”, el a bisa. 

Segun Minister di Deporte, si e calculacion ta bon y logra e cam- 
bionan den e ley di catochi, e ta kere cu otro aña caba lo por yega 
na e cifranan aki. 

Benvinda de Souza, miembro di e directiva di Lotto pa Deporte a 
splica cu no tabata facil pa yega na negociacion. Asina cu bo tin un 
contract, e posibilidad pa haci cambio ta dificil, pero mirando e bon 
relacion entre Lotto, CBN y Minister, a logra pa nan yega asina leu 
pa por a renegocia. E logro aki ta nifica cu nos deportistanan awo 
ta haya mas sosten financiero, De Souza a remarca. 

Presidente di e directiva di Lotto pa Deporte, Mr. Di-Stefano 
Wernet RA, a bisa cu esaki ta un dia historico tambe pa Lotto y pa 
TeleAruba, cual ta un socio importante unda a firma e contracto 
di servicio aki. E contract aki ta encera cu TeleAruba lo sigui yuda 
Lotto duna servicio pa e sorteo di e loteria y catochi. Esaki ta algo 
hopi importante pa e garantia y e credibilidad di e loteria, el a 
enfatisa. 

Inspector pa islanan BES, Dr. Dirk van der Plas: 


No por preveni horcan pero por garantisa cu ta bon prepara si 

Durante seminario organisa pa Inspectie Volksgezondheid Aruba na dunadonan di cuido 



HENTER e mundo di cuido a topa di- 
asabra y diadomingo ultimo den dos dia 
di seminario organisa pa Inspectie Volks- 
gezondheid Aruba. Meta di e charla tabata 
pa repasa e ley cu a drenta na vigor dia 1 di 
januari 2017, subraya e cambionan y institui 
un forma di cooperacion entre e dunadonan 
di cuido y IVA, pa no solamente tin control, 
pero tambe por garantisa trahamento hunto 
cu na final mester traduci den miho servicio 
y miho cuido na pashentnan en general. 

Dana Kweekel, hurista y abogado di Inspec- 
tie Volksgezondheid di Sint Maarten (SXM) 
tabata un di e oradonan. A scoge pasobra 
Sint Maarten ta den mesun contexto cu 
Aruba y el a elabora riba con nan ta anda 
cu cierto temanan. 

Den e prome tayer a amplia riba a tareanan 
y den e di dos tayer a atende e maneho di 
antibiotica duna dor di e comision di anti- 
biotica di hospital. Nan a trece dilanti con 
nan ta anda cu antibiotica y con e ta wordo 
suministra. 

Dr. Dirk van der Plas, Inspecteur van Ge- 
zondheidszorg Nederland pa islanan BES a 
remarca cu e seminario a cay den bon tera 
cerca dj’e. Loke ta di remarca p’e ta cu e ta 


dirigi riba mehoracion di 
calidad... “cu ta loke mi ta 
lcere cu e Inspectie di Aruba 
lo mester acentua tambe. Esey 
ta loke tur hende lder na final di 
dia”. 


Pa loke ta e tema di calamidad e experto 
ta bisa cu como Inspectie no por preveni 
un horcan, pero loke si por pusha ta cu in- 
stancianan di cuido tin un plan pa kico nan 
mester haci den casonan di calamidadnan 
grandi... “manera si tin un horcan of subida 
di awa mester tin un maneho y esey nos ta 
stimula pa tin den e ramo di dunadonan di 
cuido”, el a duna di conoce. 

Dana Kweekel, hurista y abogado pa In- 
spectie Volksgezondheid na Sint Maarten 
(SXM) a expresa su mes bisando cu p’e e 
seminario a bay hopi bon. E por a ripara cu 
tin hopi bon interaccion entre dunadonan 
di cuido. 

“Aldnan tin mas o menos mesun proble- 
manan manera nos a haya y ta hayando na 
Sint Maarten asina ta e feedback cu nos ta 
haya riba dj’e ta hopi bon e ta reconocibel 
y e buskeda na solucionnan y e deseonan 
pa haya e solucionnan hunto ta algo hopi 
positivo”, Kweekel a splica. 


“Na Sint Maarten nos a 
ripara, cu nos ta pensa cu 
loke ta conta pa Hulanda y 
lo ta conta pa nos, tin duda riba 
kico ta un calamidad y ki ora mester 
anuncia calamidad. Kico ta pasa ora anuncia 
un calamidad. E ta wordo avisa demasiado 
poco na Inspectie”, e ta puntra. 

“Tin indicacion cu tin mas calamidad cu ta 
pasa cu no ta wordo informa y e mensahe cu 
mi ta purba saca eyfo ta informa pro activo 
aunke cu no ta sigur kico ta un calamidad”, 
asina e experto di Sint Maarten a conseha 
e participantenan. 


“E ta sigur cu den combersacion cu Inspec- 
tie, kendenan mester evalua si tin cu straf, 
specialmente ora tin di haber cu e siguridad 
y calidad di servicio na pashent, p’asina me- 
hora cuido, locual ta e meta di suministra 
informacion riba calamidad”, el a conclui. 
E plan ta pa organisa mas di e tipo di char- 
lanan y tayernan asina den e lunanan nos 
dilanti. Inspectie Volksgezondheid Aruba lo 
tene campañanan di informacion pa publico, 
pa nan sa nan derecho, pero tambe na e 
dunadonan di cuido, pa nan ta consciente 
di nan obligacion pa por garantisa cuido di 
calidad y sigur na tur pashent. 

Empleadonan di KIA cu curso special for di Cruz Cora Aruba 



TA importante pa mas hende posibel conoce e forma pa brinda 
asistencia y salba un bida na momento di un emergencia, tanto na 
nivel personal of den un compania of institucion. 

Abo lo sa kico pa haci si un cliente of colega cay flauw of si e stik 
den bo banco, hotel of oficina? Kico bo lo haci si tin un alarma di 
candela of si bo bisiña su cas ta na candela? 

Pa Insituto Coreccional Aruba (ICIA) esakinan ta aspectonan hopi 
importante mirando cu no solamente tin un forsa laboral grandi, 
pero nan ta carga responsabilidad di siguridad di un cantidad di 
detenidonan tambe. 

Desde un par di aña atras KIA ta ofrece curso pa salba bida y actua 
den circunstancianan di calamidad pa e personal completo, incluy- 
endo e parti administrativo. Awor a yega e momento pa henter e 
team di KIA refresca nan mes segun reglanan internacional. 

Pa logra esaki nan a trece expertonan di Cruz Cora Aruba den e 
ramo aki pa duna e curso di EHBO y BHV (bedrijfhulpverlener). 
Director di Cruz Cora Aruba, Michel La Haye a splica cu como parti 
di e 7 puntonan fundamental di Cruz Cora Internacional, na cual 
Cruz Cora Aruba ta liga na dj’e, e organisacion ta ofrece cursonan 
henter aña na individuonan como tambe corporacionnan rib’e isla. 
“Pa medio di e curso aki e personal di KIA ta siña con pa salba bida 


di otronan den caso di calamidad como tambe accidentenan na pia 
di trabao”, e ta elabora. 

E ta sigui splica cu e curso cu ta tumando luga na e momentonan 
aki pa I<IA ta mas bien un curso pa refresca loke cu nan a siña 
den e curso basico dos aña pasa... “nos ta contento di por brinda 
e oportunidad ald na KIA.” 

E personal di KIA a haya e training aki dos aña pasa y segun regla- 
nan internacional awor a bira tempo pa refresca... “tur hende por 
sigui e cursonan aki na e oficina di Cruz Cora”, Michel La Haye 
a acentua. 

Siguiendo rib’e tema Manager Beveiliging Sc Veiligheid di KIA, 
Lourenco Texeira a splica cu den e curso henter e team di KIA, in- 
cluyendo personal administrativo y stagiaire ta haya e training aki 
pa siña como tambe refresca riba situacionnan manera candela como 
tambe accidentenan na pia di trabao cu coleganan y e detenidonan. 
“E ta hopi importante pa e siguridad personal di esunnan trahando 
como tambe esunnan cu ta encarcela den e instituto. En realidad 
esaki ta algo cu tur hende mester sa p’asina por evita tragedianan 
y preveni morto,” el a agrega. 

E curso ta tuma luga na oficina di Cruz Cora y tin duracion di 2 
dia y asina nan pas’e exitosamente nan ta haya un certificado cu 
ta valido pa 2 aña. 

